Minuri/sinhala-corpus-wikipedia huggingface dataset:
මේ හැර අර්ධද්වීපයෙන් පිටත විකාශය සැලකූ විට, මෙම නාට්‍යය 1990 දශකයේ මුල් කාලයේ එක්සත් රාජධානියේ චැනල් 4 නාළිකාවෙන් ද විකාශය කෙරිණි
ඉරානය, ඉන්දුනීසියාව සහ මොරිෂස් රාජ්‍යයන්හි ද මෙය විකාශය විය
පසුකලෙක DVD 12කින් සමන්විත මෙහි මුල් ඇසුරුමක් මුදා හැරිණි
පසුකාලීන විකාශන

මේ කතාමාලාව මේ වන විට මලයාලම් බසින් හඬකවා මීඩියා වන් ටීවී නාළිකාව ඔස්සේ විකාශය වෙමින් පවතියි
මතභේද

මුදාහැරීමට එරෙහි පෙත්සම්
මෙම නාට්‍යයේ විකාශයට එරෙහිව ඉන්දියාවේ ශ්‍රේෂ්ඨාධිකරණයේ පෙත්සමක් ගොනු කොට ඇත
රවි වර්මා ඇතුළු පෙත්සම්කරුවන් කියා සිටින්නේ මෙම කතාමාලාව තිපු සුල්තාන්ගේ සැබෑ දිවිය මත පදනම් නොවූවක් බවයි. මෙහි චෝදනා සැලකීමෙන් පසුව ශ්‍රේෂ්ඨාධිකරණය තීන්දුවක් ලෙස ප්‍රකාශයට පත්කළේ මෙම කතාමාලාව විකාශය කළ හැකි බවත්, නමුත් එහි සෑම කථාංගයකම පහත පරිදි දැන්වීමක් අන්තර්ගත විය යුතු බවත් ය
"මෙම කතාමාලාවේ නිරූපිතසෑම කථාංගයකම නිරවද්‍යභාවය සහ හෝ පිළිගත හැකි භාවය පිළිබඳ වගකියනු නොලැබේ
මෙම කතාමාලාව ප්‍රබන්ධයක් වන අතර, එය තිපු සුල්තාන්ගේ දිවිය හෝ පාලනය සම්බන්ධව අදාළ කර නොගත යුතු ය
මෙම කතාමාලාව භාග්වාන් ගිද්වානිගේ නවකථාවේ නාට්‍යමය නිරූපණයක් බව සලකන්න
"

ගින්න
1990 පෙබරවාරි 8 දින මෙම නාට්‍යය රූගත කරමින් පැවති මයිසෝරයේ ප්‍රීමියර් ස්ටූඩියෝස් කලාගාරයේ විශාල ගින්නක් ඇති විය
මෙයට ප්‍රධාන හේතූන් ලෙස ගිනි නිවන උපකරණ නොතිබීම සහ ගිනි ආරක්ෂාව පිළිබඳ නොදැනුවත්භාවය හේතු වූයේ යැයි පැවසේ
මෙහි වයර් ලිහිල්ව සම්බන්ධ කොට තිබීම සහ මනා වාතාශ්‍රයක් නොතිබීම් හේතුවෙන් ගින්න පැතිරගියේ ය
මෙහි බිත්තිවල ගිනි ප්‍රතිරෝධී අමුද්‍රව්‍ය වෙනුවට පැවතියේ ගෝනි මලු ය
රූගත කිරීම් සඳහා භාවිතා වූ දැවැන්ත ආලෝක උපාංග හේතුවෙන් මේ හේතුවෙන් උෂ්ණත්වය 120C (248F) පමණ දක්වා ඉහළගියේ ය
ඉහත ප්‍රධාන සාධක හේතුවෙන් මහා ගින්නක් ඇති විය
මෙහි දී මරණ 62ක් වාර්තා විය
මෙහි ප්‍රධාන නළුවා වූ සංජේ ඛාන්ට බරපතල තුවාල ඇති වූ අතර, ඔහුට මාස 13ක් රෝහල්ගත වී ප්‍රතිකාර ගැනීමට සිදු වූ අතර, ශල්‍යකර්ම 72ක් සිදුකෙරිණි
මෙහි පීඩාවට පත්වූ ඇතැමුන් හට රු. 5000ක වන්දියක් පිරිනැමිණි
සම්මාන
මෙම නාට්‍යය වෙනුවෙන් සංජේ ඛාන් හට ඉන්දියාවේ මැණික යන සම්මානය හිමි විය
සටහන්

බාහිර සබැඳි 
 

දූර්දර්ශන් රූපවාහිනී කතාමාලා
ඉන්දියානු කාලාන්තර රූපවාහිනී කතාමාලා
DD නැෂනල් රූපවාහිනී කතාමාලා
ප්‍රබන්ධ තුළ 1989
ඉන්දියානු ඓතිහාසික රූපවාහිනී කතාමාලා
1980 දශකයේ ඉන්දියානු රූපවාහිනී කතාමාලා
1990 ඉන්දියානු රූපවාහිනී කතාමාලා ඇරඹීම්
1991 ඉන්දියානු රූපවාහිනී කතාමාලා අවසන් වීම්
තිපු සුල්තාන්
රූපවාහිනී කතාමාලා
බ්‍රහ්මරාක්ෂස් - ජාග් උතා ෂයිතාන් යනුවෙන් හැඳින්වෙන්නේ මේ වනවිටත් විකාශය වෙමින් පවතින ඉන්දියානු හින්දි නාට්‍ය අධිස්වාභාවික ප්‍රබන්ධ රූපවාහිනී කතාමාලාවකි
මෙය සෙනසුරාදා සහ ඉරිදා දිනවල ප
ව. 9.00 ට සී ටීවී නාළිකාව ඔස්සේ විකාශය වේ
මෙම කතාමාලාව දළ වශයෙන් ෆැන්ටසි ත්‍රාසජනක චිත්‍රපයක් වන ජානි දුෂ්මන් සහ සම්ප්‍රදායික සුරංගනා කථාවක් වන සුරූපිණිය සහ මෘගයා කථාව ආශ්‍රය කරගනිමින් නිර්මාණය වී තීබේ
මෙම කතාමාලාව නිෂ්පාදනය කරන ලද්දේ බාලාජි ටෙලිෆිල්ම්ස් වෙනුවෙන් ඒක්තා කපූර් සහ ශෝභා කපූර් විසිනි
විචාරක පැසසුමට ලක් වූ මෙම කතාමාලාව ආරම්භයේ සිටම සාර්ථක ප්‍රතිචාර හිමි කරගනිමින් විකාශය වේ
කථා පුවත

බ්‍රහ්මරාක්ෂස් කථාව ඇරඹෙන්නේ අපරාජිතා නැමැති මනාලිය සිය සැමියා වන සංජේව කමල්පුරයේ ඇති ඔහුගේ ධනය ලබාගැනීමේ අරමුණින් මරාදැමීමත් සමගයි
ඇය සින්දූර් (සාදිලිංගම්) සහ චුදා ඔහු වෙත විසි කරයි
ඇය ඔහුව වහළය මුදුනින් තල්ලු කරන අතර, ඔහු පහළට වැටී ගෝරිල්ලකු අතින් මියයයි
20 වසරක් ගතවෙයි
දැන් කථාව මුම්බායේ ශ්‍රීවාස්ථව පවුල වෙත දිවෙයි
රිෂාභ් ශ්‍රීවාස්ථව (අහාම් ෂර්මා) යනු සැහැල්ලුවෙන් දිවිගෙවන හාස්‍යොත්පාදක තරුණයෙකි
ඔහු කමල්පුරහි අභිරහස අනාවරණය කරගන්නා ප්‍රධාන තැනැත්තා ද වේ
ඔහු සිය සොයුරියගේ මිතුරියන් සමග සරදම් කරමින් සිටියි
රයිනා ෂර්මා (ක්‍රිස්ටල් ඩි සූසා) යනු ප්‍රේමණීය, ආශාවන්ගෙන් පිරි, තැන්පත් සහ ශෝභන තරුණ යුවතියකි
ඇය සිය හොඳම මිතුරන් වන රාඛි සහ අජේගේ සමීප මිතුරියකි
ඇය රිෂාභ්ගේ සොයුරිය වන රාඛිහට විවාහ ගිවිස ගැනීමේ සාදයකට යාමට ඇඳුමක් ඇඳීමට උපකාර කරයි
මේ විශාල පවුල රාඛි සහ අජේගේ විවාහයට සූදානම් වේ
අජේගේ පියා ඔවුනට පැරණි කථාවක් කියා දෙයි
එහි පැවසෙන්නේ පූර්නිමා දිනයේ සත්ත්වයකු අතින් මිනිසකු මියගියහොත් ඔහු බ්‍රහ්මරාක්ෂසයකු බවට පත්වන බව ආකාරයයි
පසුව, කමල්පුර ගම්මානයේ අලංකාරත්වය අසා අජේගේ දෙමව්පියෝ ඔවුන්ගේ විවාහය එහි සිදු කරන්නට තීරණය කරති
මේ අතර කමල්පුර වෙත නව විවාහපත් යුවළක් පැමිණෙති
එහි මිනිසුන් ඔවුනට පවසන්නේ මනාලියක් සින්දූර්, චුදා, මාංතිකා පැළඳීම හෝ රාවනාහට්ටා වාදනය කිරීමෙන් බ්‍රහ්මරාක්ෂසයා කෝප වී එම මිනිසාව මරාදමන බවයි. දැන් මුම්බායිහි, රිෂාභ්ගේ මව පවසන්නේ කමල්පුර යහපත් ස්ථානයක් නොවන බවයි. ඇයට එහි වෙසෙන සිය සොයුරාගෙන් මේ පිළිබඳ දැනගන්නට ලැබෙයි
නමුත් එය මිත්‍යා විශ්වාසයකැයි සිතා අන්‍යන් එය විශ්වාස නොකරති
මොහිනිගේ සැමියා වන තාකුර් ආදිත්‍ය ඇයට බ්‍රහ්මරාක්ෂසයා පිළිබඳ රාඛ්ගේ ඥාති පුවලේ කිසිවකුට හෙළිනොකරන මෙන් පවසන්නේ ඔහුට කම්පුර පිහිටි සිය දේපළ විකුණා එය අත්හැර යාමට අවශ්‍යව තිබූ නිසායි
එසේම ඔහු ඇයට කිසිදු මංගල භාණ්ඩයක් ගෙන නොයන ලෙස උපදෙස් දෙයි
කමල්පුර වෙත යන ගමනේ දී, රාඛ් රිෂාභ්ට පවසන්නේ තමන් වරුන්ට ප්‍රේම කරන බවත්, වෙනත් කිසිවකු හා විවාහ විය නොහැකි බවත් ය
රිෂාභ් තැත් ගන්නා නමුත්, මේ පිළිබඳ මෝහිනි සමග සාකච්ඡා කර ඇයව වරුන්ට විවාහ කරදීමට ඔහු පරොන්දු වේ
දුම්රියපළේ දී, රිෂාභ්, රයිනා, ශ්‍යාම් සහ ඔහුගේ බිරිය වන මිශ්රි හට කමල්පුර වෙත යන දුම්රිය මගහැරෙයි
ඔවුන් කැලෑබද පාරක් ඔස්සේ කමල්පුර වෙත ගමන් ගනියි
ශ්‍යාම් සහ මිශ්රි පැනගොස් බ්‍රහ්මරාක්ෂසයන් වෙසෙන බංගලාව වෙත ළඟා වෙයි
මංගලසූත්‍ර සහ සින්දුර් සහිතව සිටින මිශ්රිව දකින බ්‍රහ්මරාක්ෂසයා ඇයට පහර දී ශ්‍යාම් සහ මිශ්රි යන දෙදෙනාවම මරා දමයි
ශ්‍යාම්‍ගේ සිරුරට ඇතුළු වන බ්‍රහ්මරාක්ෂසයා තාකුර් ආදිත්‍යගේ මන්දිරයට පැමිණෙයි
ප්‍රධාන චරිත
ක්‍රිස්ටල් ඩි සූසා, රයිනා රිෂාභ් ශ්‍රීවාස්ථව ලෙස 
අහාම් ෂර්මා, රිෂාභ් ශ්‍රීවාස්ථව ලෙස

ආවර්තී චරිත

කිෂ්වාර් මර්චන්ට්, අපරාජිත ලෙස (බ්‍රහ්මරාක්ෂස)
පරාග් ත්‍යාගි, බ්‍රහ්මරාක්ෂස / තාකුර් සංජේ ලෙස
කරන් සිං ඡබ්‍රා, ෂිවම් ලෙස (ෆූලිගේ පුත්‍රයා)
නිකුංජ් මලික්, කියාරා ලෙස
රාක්ෂන්දා ඛාන්, මෝහිනි නිගම් ශ්‍රීවාස්ථව ලෙස (රිෂාභ්ගේ මව)
මනෝරමා භාට්ටිෂ්‍යම්, ෆූලි ලෙස (ජූජකයෙකි)
 ශෛලේෂ් දාතර්, නලින් ශ්‍රීවාස්ථව ලෙස (රිෂාභ්ගේ පියා) 
 රිෂාභ් ශුක්ලා, තාකුර් ආදිත්‍ය නිගම් ලෙස (මොහිනිගේ සොහොයුරා)

 අභාස් මෙහ්තා, යුග් ශ්‍රීවාස්ථව ලෙස (රිෂාභ්ගේ සොහොයුරා)
 ඕජස්වි ඔබරෝයි, නෛනා ශ්‍රීවාස්ථව ලෙස (යුග්ගේ බිරිය)
 කුණාල් වොහ්රා, වේද් නිගම් ලෙස (රිෂාභ්ගේ මස්සිනා)
 ශ්‍රීෂ්ති මාහේෂ්වරි, මිතාලි නිගම් ලෙස (රිෂාබ්ගේ නෑනා)
 අපාරා මෙහ්තා, ජස්මිත්/ජාසි/දාදි බුවා ලෙස
 සෝනියා රක්කාර්, ගයාත්‍රි ලෙස 
 සහිල් උප්පල්, අජේ ලෙස (රාඛිගේ හිටපු පෙම්වතා)
 ෂහාබ් ඛාන්, මුකේශ් ෂර්මා ලෙස (රයිනාගේ හදාගත් පියා) (මියගිය)
 චාරු මෙහ්රා, රාඛි ශ්‍රීවාස්ථව / රිෂාභ්ගේ සොයුරිය ලෙස(මියගිය)
 කරන් කෞෂාල් ෂර්මා, අනිල් ලෙස (අජේගේ පියා) (මියගිය)
 මෘදුල් දාස්, ෂ්‍යාම් / රිෂාභ්ගේ මස්සිනා ලෙස (මියගිය)
 නේහා දණ්ඩල්, මිශ්රි / ෂ්‍යාම්ගේ බිරිය ලෙස (මියගිය)
 උදිත් ශුක්ලා, වරුන් / රාඛ්ගේ සැමියා ලෙස (මියගිය)

මූලාශ්‍ර

2016 ඉන්දියානු රූපවාහිනී කතාමාලා ඇරඹීම්
ඉන්දියානු ෆැන්ටසි රූපවාහිනී කතාමාලා
ඉන්දියානු නාට්‍ය රූපවාහිනී කතාමාලා
2010 දශකයේ ඉන්දියානු රූපවාහිනී කතාමාලා
හින්දි-භාෂා රූපවාහිනී වැඩසටහන්කරණය
උත්තර් ප්‍රදේශ් පසුබිමෙහි නිර්මාණය වූ රූපවාහිනී වැඩසටහන්
අධිස්වාභාවික රූපවාහිනී කතාමාලා
රූපවාහිනී කතාමාලා
ද කිං ඇන්ඩ් අයි () යනුවෙන් හැඳින්වෙන්නේ 2007 අගෝස්තු 27 දින සිට 2008 අප්‍රේල් 1 දක්වා SBS නාළිකාව ඔස්සේ විකාශය කරන ලද දකුණු කොරියානු ඓතිහාසික රූපවාහිනී කතාමාලාවකි
මෙම කතාමාලාව සඳුදා සහ අඟහරුවාදා 21
මෙහි ප්‍රධාන චරිත නිරූපණය කරන්නේ ඕ මන්-සොක්, කු හ්යේ-සුන් සහ ගෝ ජූ-වොන් යන නළු නිළි පිරිස විසිනි
සමස්තයක් ලෙස ගත් විට සාර්ථක රූපවාහිනී කතාමාලාවක් වූ මෙය 20%ක උච්ච ප්‍රේක්ෂක ප්‍රතිශත ඇගයුමක් හිමි කරගැනීමට සමත් විය
කථා පුවත
ද කිං ඇන්ඩ් අයි කතාමාලාව ගෙතී ඇත‍්තේ ජොසොන් රාජවංශ යුගයේ විසූ හොඳම සාහයක පණ්ඩකවරයා යැයි සැලකෙන කිම් චෝ-සුන්ගේ ජීවීත කථාව වටා ය
චෝ-සුන් සිය ළමා වියේ හොඳම මිතුරිය වන සෝ-හ්වාහට පෙම් කරයි
නමුත් ඔවුන් දෙදෙනාගේ වෙනස් සමාජ තත්ත්වයන් හේතුවෙන් ඔහුට ඒ බව ඇයට හෙළි කළ නොහැකි වේ
අවසා‍නයේ දී, සෝ-හ්වා සොංජෝ රජුගේ බිසවක ලෙස සරණපාවා ගැනේ
ඇයව ආරක්ෂා කර රැක බලා ගැනීම සඳහා කර අඹාගන්නා ඔහු පණ්ඩකවරයකු ලෙස මාලිගයට ඇතුළු වේ‍
මුලින් රජුගේ දෙවන උපබිසව වූ සෝ-හ්වා පසුකලෙක ජෙහොන් අගබිසව යනුවෙන් රජුගේ අගමෙහෙසිය බවට පත් වේ
නමුත් මාලිගයේ නොයෙකුත් දේශපාලන පක්ෂ බල අරගලයන්ගේ ගොදුරක් වන ඇය, පසුව තනතුරෙන් පහකොට අපකීර්තිමත් ලෙස මාලිගයෙන් පිටුවහල් කෙරෙයි
ඇයව රැකගැනීමට චෝ-සුන් නොයෙකුත් උත්සාහ දැරුව ද, ඇයට මරණ දඬුවම නියම වේ
රාජ නියෝග අනුව චෝ-සුන්හට අගබිසව වෙත වස පිරි බඳුන ගෙනැවිත් දීමට සිදු වේ
මෙලෙසින් තමන් ආදරය කළ කාන්තාවගේ මරණය ඔහුට සිය දෑස් ඉදිරිපිටදී ම බලා හිඳීමට සිදු වේ
ඇගේ මරණින් පසු චෝ-සුන් ඇගේ පුත්‍රයා වූ යොන්සන් කුමරුන්ව රැක බලා ගනියි
චරිත නිරූපණය

ප්‍රධාන චරිත
ඕ මන්-සොක්, කිම් චෝ-සුන් ලෙස
‍ජූ මින්-සූ, ළමා චෝ-සුන් ලෙස
කු හ්යේ-සුන්, යූන් සෝ-හ්වා ලෙස
පසුව ජෙහොන් අගබිසව වූ
පාක් බෝ-යොං, ළමා සෝ-හ්වා ලෙස
ගෝ ජූ-වොන්, සොංජොං රජු ලෙස
යූ ස්‍යුං-හෝ, ළමා ජෙඋල්සන්ගුන් ලෙස (පසුව සොජොං)
ජුන් ක්වං-ර්යුල්, ජෝ චි-ග්යොම් ලෙස
පණ්ඩකවරුන්ගේ ප්‍රධානියායි
යැං මි-ක්‍යුං, ජොංහුයි අගබිසව ලෙස
සොංජොංගේ මිත්තණිය
ජොන් ඉන්-හ්වා, ඉන්සු රැජින (සෝහ්යේ) ලෙස
සොංජොංගේ මව
ආන් ජේ-මෝ, ජුං හන්-සූ ලෙස
පණ්ඩකවරයෙකි
බෙක් ස්‍යුං-දෝ, ළමා හන්-සූ ලෙස
ජොන් හ්යේ-බින්, සෝල්-යොං ලෙස
චි-ග්යොම්ගේ හදාගත් සොයුරිය
ලී ජින්, ජොංහ්යොන් අගබිසව ලෙස

සහායක චරිත
ෂින් ගූ, නෝ නේ-ෂි ලෙස
චි-ග්යොම්ගේ හදාගත් පියා / හිටපු පණ්ඩකවරයෙකි
කිම් සූ-මි, සෝ-ග්වි වියපත් කාන්තාව ලෙස
පණ්ඩක පුහුණු නිවසේ විනය භාර තැනැත්තිය
යූන් යූ-මි, වොල්-හ්වා ලෙස
චෝ-සුන්ගේ හදාගත් මව / සොගිනෝපාගේ දියණිය
කං නම්-ගිල්, චෝයි චම්-බොං ලෙස
පණ්ඩක පුහුණුකරු
ජුං තේ-වූ, යොන්සන් කුමරු ලෙස
සොංජොං රජු සහ ජෙහොන් අගබිසවගේ පුත්‍රයායි
ජුං යුන්-සොක්, යි යුං ලෙස
පසුව යොන්සන්
කිම් සා-රං, ඉයොඋදොං ලෙස

දීර්ඝ කළ නළු කැල

යැං ජුං-ආ, ඕ ආර්යාව ලෙස
චෝ-සුන්ගේ මව
ලී ඉල්-ජේ, කිම් ජා-මියුං ලෙස
චෝ-සුන්ගේ පියා
සුන්වූ ජේ-දුක්, යූන් කි-ක්‍යුන් ලෙස
සෝ-හ්වාගේ පියා
චෝයි ජුං-වොන්, ෂින් ආර්යාව ලෙස
කි-ක්‍යුන්ගේ බිරිඳ
හන් දා-මින්, ගොංහ්යේ අගබිසව ලෙස
කිම් හී-ජුං, ළමා ගොංහ්යේ ලෙස
හන් සෝ-ජුං, රාජකීය උම් ආර්යාව ලෙස
යූන් හ්යේ-ක්‍යුං, ඉයොම් ග්වයි-ඉන් ආර්යාව ලෙස
ආන් ගිල්-කං, කේ දෝ-චි ලෙස
කිම් ජුං-මින්, බෝ ද්‍යූල්-යි ලෙස
ජෝ ජුං-ඉයුන්, ළමා ද්‍යුල්-යි ලෙස
කිම් දා-හ්‍යුන්, චෝයි ජා-චි ලෙස
යූ තේ-වූං, ළමා ජා-චි ලෙස
කං ඉන්-හ්‍යුං, මූන් සෝ-වූන් ලෙස
ජොන් හා-ඉයුන්, ළමා සෝ-වූන් ලෙස
කිම් හා-ක්‍යුන්, ජං සූන්-මූ ලෙස
කිම් මියුං-සූ, යැං යුං-යූන් ලෙස
හන් ජුං-සූ, දෝ ග්‍යුම්-ප්යෝ ලෙස
කිම් හෝ-හ්‍යුන්, ජුං ආර්යාව ලෙස
ජි-ග්යොම්ගේ බිරිඳයි
කිම් බ්යුං-සේ, සේජෝ රජු ලෙස
යූ දොං-හ්‍යුක්, යේජොං රජු ලෙස
කිම් ජොං-ග්‍යුල්, හන් මියුං-හොයි ලෙස
කිම් යොං-ජූන්, හොං ග්වයි-නම් ලෙස
ෂින් තේ-හූන්, ළමා ග්වයි-නම් ලෙස
කං ජේ, කිම් ජා-වොන් ලෙස
චෝයි සූ-හන්, ළමා ජා-වොන් ලෙස
ලී ගුන්-ජූ, සොං ග්යේ-නම් ලෙස
මේඋං චං-මින්, ළමා ග්යේ-නම් ලෙස
ලී සං-වොන්, ෂිම් කි-සූ ලෙස
පාක් හා-සුන්, ප්යේ බි-ෂින් ලෙස
යොන්සන්ගේ බිරිඳ
කිම් හ්‍යුක්, පාක් දොක්-හු ලෙස
සෝ-හ්වාගේ පළමු පෙම්වතා
ජුං ඉයුන්-චන්, යූන් කි-හ්‍යුන් ලෙස
සෝ-හ්වාගේ වැඩිමහල් සොහොයුරා
හෝ හ්යෝ-හූන්, ළමා කි-හ්‍යුන් ලෙස
ලී යොං-ඉයුන්, මාලිගයේ සාමාජකයෙක් ලෙස
කිම් යොං-හොන්, ඉයොම් නේ-ක්වන් ලෙස
කිම් බ්යුං-චූන්, යැං සුං-යොන් ලෙස
පාක් දොං-බින්, ගූ සුං-ගුන් ලෙස
චෝයි හා-නා, හොං බි ලෙස
ලී ජි-ඕ, කිරුළහිමි කුමරු ලෙස
යොන්සන්ගේ පුත්‍රයායි
ජුන් හ්‍යුන්-ආ, කම්-චුල් පාලිකාව ලෙස
ඕ සූ-මින්, ජං නොක්-සු ලෙස
නම් හ්යුන්-ජූ, හන්-සූගේ මව ලෙස
ජුං කි-සුං, ජොගෝබි ලෙස
සොං යොං-ග්‍යු, ලී කි ලෙස
ෂින් සූ-ජුං, හූ කූං ලෙස
සෝල් ජි-යූන්, කිම් පාලිකාව ලෙස
ජුං සෝ-යොං
කං සූ-හන්
නෝ යොං-හක්, ජින්සොං ප්‍රධාන කුමරු ලෙස
ජුන් තේ-සූ, හන් චි-ග්‍යුන් ලෙස

නිෂ්පාදනය
මෙහි සොංජොං රජුගේ චරිතය මුලින් නිරූපණය කිරීමට නියමිතව සිටියේ පාක් සං-මින් නැමැති නළුවායි
නමුත් ඔහුට නාට්‍යය හැරයාමට සිදුවීමත් සමග ගෝ ජූ-වොන් ඒ සඳහා ආදේශ කෙරිණි
මෙහි සෝ-ග්වි වියපත් කාන්තාවගේ චරිතය නිරූපණයට තෝරාගැනුණේ යෝ වූන්-ක්යේ නැමැති නිළියයි
ඇය ඒ වන විටත් කථාංග කිහිපයක් නිරූපණය කර තිබුණ ද, ඇගේ අයහපත් සෞඛ්‍ය තත්ත්වය හේතුවෙන් ඇය වෙනුවට කිම් සූ-මි ආදේශ කෙරිණි
පසුකලෙක මෙහි තිර පිටපත වෙනස් කිරීම හේතුවෙන් මෙහි නළු නිළියන්ට බොහෝ මහන්සි වීමට සිදු විය
මේ පිළිබඳ කුපිත වූ ජොන් ඉන්-හ්වාගේ සැමියා වූ යූ දොං-ග්‍යුන් 2007 දෙසැම්බර් 29 දින මෙම ද කිං ඇන්ඩ් අයි කතාමාලාවේ නිෂ්පාදකවරුන් දෙපළට පහර දීමට ද තැත් කළේ ය
නමුත් පසුව ඔහු ඒ පිළිබඳ සමාව ගත්තේ ය
කථාංග ප්‍රමාණනය
ද කිං ඇන්ඩ් අයි සම්ස්තයක් ලෙස යහපත් ප්‍රතිචාර සහිතව විකාශය වූ අතර, එය 20%–25% අතර රැඳුණු ප්‍රේක්ෂක ප්‍රතිශතයක් හිමි කරගනිමින් ඉහළම ස්ථාන 10 තුළ රැඳී සිටීමට සමත් විය
නමුත් 2008 ජනවාරි මාසයේ MBC නාළිකාවේ යි සන් කතාමාලාව ඇරඹීමත් ‍සමග, මෙහි ප්‍රතිශතය මැදි දහයේ අගයයන් දක්වා පහත වැටුණු අතර, එය යන්තම් මුල් නාට්‍ය 20 අතර රැඳී සිටීමට සමත් විය
SBS මුලින් මෙම කතාමාලාව කථාංග 50 සිට 67 දක්වා පුළුල් කළේ ය
නමුත් අයහපත් ප්‍රතිචාර හේතුවෙන් එය 61ටත් අවසානයේ 63 දක්වාත් අඩු කෙරිණි
සම්මාන
2007 SBS නාට්‍ය සම්මාන
විශිෂ්ටතම සම්මානය, නළුවා
ජුන් ක්වං-ර්යුල්
විශිෂ්ට සම්මානය, මාලානාට්‍යයක නළුවා
ඕ මන්-සොක්
ඉහළම තරු 10
ජුන් ක්වං-ර්යුල්
හොඳම නව යොවුන් නළුවා
යූ ස්‍යූං-හෝ
හොඳම ‍නව යොවුන් නළුවා
ජූ මින්-සූ
හොඳම නව යොවුන් නිළිය
පාක් බෝ-යොං
ජයග්‍රහණ සම්මනය
ෂින් ගූ
නවක තරු සම්මානය
කු හ්යේ-සුන්

මූලාශ්‍ර

බාහිර සබැඳි
ද කිං ඇන්ඩ් අයි නිල SBS වෙබ්අඩවිය 
ද කිං ඇන්ඩ් අයි සඳහා හන්සිනෙමාහි ඇති ගිණුම

සෝල් විකාශන පද්ධතියේ රූපවාහිනී නාට්‍ය
2007 දකුණු කොරියානු රූපවාහිනී කතාමාලා ඇරඹීම්
2008 දකුණු කොරියානු රූපවාහිනී කතාමාලා අවසන් වීම්
කොරියානු-භාෂා රූපවාහිනී වැඩසටහන්කරණය
ජොසොන් රාජවංශය පසුබිමෙහි නිර්මාණය වූ රූපවාහිනී කතාමාලා
දකුණු කොරියානු ඓතිහාසික රූපවාහිනී කතාමාලා
රූපවාහිනී කතාමාලා
නාම්කරණ් (සිංහල
නාමකරණය) යනුවෙන් හැඳින්වෙන්නේ ඉන්දියානු හින්දි ප්‍රේම වෘත්තාන්ත නාට්‍ය රූපවාහිනී කතාමාලාවකි
2016 සැප්තැම්බර් 12වන දින විකාශය ඇරඹි මෙම කතාමාලාව මේ වන විට ඉන්දියාවේ ස්ටාර් ප්ලස් රූපවාහිනී නාළිකාව ඔස්සේ විකාශය කෙරෙමින් පවතියි
සඳුදා සිට සෙනසුරාදා දක්වා ඉන්දියානු සම්මත වේලාවෙන් ප
00ට මෙම කතාමාලාව විකාශය වේ
මේ සඳහා පාදක වී ඇත්තේ මහේෂ් භාට්ගේ ජීවන කථාව ඇසුරෙන් නිමවූ 1998 චිත්‍රපටයක් වූ සාඛ්ම් චිත්‍රපටයයි
කථා පුවත
මෙම කථාව ආව්නි නැමැති නීත්‍යානුකූල නොවන දැරියකගේ කථාවයි. ඇගේ පියා වන අශිෂ් සහ මව වන ආශා/අයේෂා විවාහ වී නොමැති මුත්, ඔවුන් සැමියා සහ බිරිඳ ලෙස සලකති
විවාහ වී නොමැති මුත්, සමාජයේ ප්‍රශ්නවලින් බේරීම සඳහා ආශා සිය න‍ළලේ සින්දූර් තවරන්නී ය
ආශා සහ අශිෂ් තවමත් එකට ජීවත් වුවත්, මේ පිළිබඳ සෙසු ලෝකයා නොදනී
විශේෂයෙන්ම අශිෂ්ගේ පවුලේ සාමාජිකයන් සහ මව ද මේ පිළිබඳ නොදනී
කෙසේනමුත්, ඇගේ පියාගේ නොපැමිණීම හේතුවෙන් පුංචි ආව්නිට සෙස්සන්ගේ උසුළු විසුළුවලට ලක් වන්නට සිදු වේ
ඇයට අවශ්‍ය වන්නේ සිය පවුල 'සාමාන්‍ය' පවුලක් වනු දැකීමටයි
නමුත්, ඇගේ පියාට නිතරම නිවසින් පිට රැඳී සිටීමට සිදු වන්නේ, ඇගේ මිත්තණිය වන දයාවන්කි ඇගේ පුත්‍රයාට තවත් පවුලක් සිටින බව නොදත් නිසායි
අශිෂ් මේ පිළිබඳ මුහුණලා හෙළි කිරීමට බිය වන හෙයින්, දයාවන්ති ඊමේල් පණිවිඩයක් මාර්ගයෙන් සිය පුත්‍රයා සහ අයේෂාගේ සම්බන්ධය පිළිබඳ දැන ගනියි
නමුත් මේ වන විටත් දයාවන්ති සිය පුත්‍රයාව සිය මිතුරකු වූ හේමන්ත්ගේ දියණිය වන නීලාට විවාහ කරදෙන බවට වචනයක් ලබා දී තිබිණි
නීලා ද රහසේම අශිෂ්ට ප්‍රිය කරන අතර, පසුකලෙක ඇය දුරකථනයෙන් ඔහුට මේ පිළිබඳ හෙළි කරයි
කෙසේනමුත් පසුව හේමන්ත් (භායි) හට මොළයේ ගෙඩියක් හට ගෙන ඇති බව දැන ගැනීමෙන් පසුව සිය වචනය ඉල්ලා අස් කර ගැනීමට නොහැකි වන දයාවන්ති අශිෂ්හට නීලා සමග විවාහ ගිවිස ගන්නා ලස බල කරයි
එපමණක් නොව පසුගිය කාලයේ මුස්ලිම්වරුන් පිරිසක් විසින් සිය පැරණි නිවස ගිනිබත් කොට විනාශ කළ හෙයින්, දයාවන්ති මුස්ලිම්වරුන් කෙරෙහි පිළිකුලක් දක්වයි. එසේම අයේෂා යනු මුස්ලිම් කාන්තාවක බැවින් ඇය, අයේෂාව සිය ලේලිය ලෙස පිළිගැනීමට මැලි වෙයි
අශිෂ්ට අවශය වන්නේ සිය මවගේ ආශිර්වාදය ඇතිව විවාහය සිදු කර ගැනීමටයි
ඔහු පසුගිය වසර 11 පුරාවටම අවිවාහකව සිටියේ ද මේ නිසායි
සිය මව දිගින් දිගටම ආශා සහ අව්නිට අපහාස සිදු කිරීම හේතුවෙන් කෝපයට පත් වන අශිෂ් නිවසෙන් පිට වී ආශා සහ අව්නි සමග ජීවත් වීමට තීරණය කරයි
සිය පවුල නැවත 'සාමාන්‍ය' පවුලක් බවට පත් වීම පිළිබඳ අව්නි දැඩි සතුටකින් පසු වෙයි
අශිෂ් පෞද්ගලික කාර්යයක නියුතුව සිටින විට ඔහුට නීලාගෙන් දුරකථන ඇමතුමක් ලැබෙයි
මෙයට ප්‍රතිචාර දක්වන්නේ අව්නියි
නීලා සමග කුඩා සංවාදයකින් පසු නීලා සහ අශිෂ් විවාහ ගිවිසගෙන ඇති බව අව්නිට දැන ගන්නට ලැබෙයි
මෙය වැරදි අංකයක් බව පවසන ඇය දුරකථනය තබයි
මේ අතර නිවාස සංකීර්ණයේ ටියා සහ ඇගේ මව සිය ව්‍යාජ දියණියට අඬ ගසයි
අශිෂ්, ආශාව විවාහ කරගැනීමට තීරණය කරයි
චරිත නිරූපණය
 අර්ෂීන් නම්දාර්, අව්නි මෙහ්තා ලෙස
 බර්ඛා බිෂ්ත් සේන්ගුප්තා, ආශා මෙහ්තා/අයේෂා හයිදර් ලෙස (අව්නිගේ මව)
 විරාෆ් පටෙල්, අශිෂ් මෙහ්තා ලෙස (අව්නිගේ පියා)
 සයාන්තනි ඝෝෂ්, නීලා පරෙඛ් ලෙස (අශිෂ්ගේ දෙවන බිරිඳ)
 රීමා ලාගූ, දයාවන්ති මෙහ්තා ලෙස (අශිෂ්ගේ මව, අව්නිගේ මිත්තණිය)
 ගුල්ෆාම් ඛාන්, නන්නෝ/ෆාතිමා බානු ලෙස
 පුරු චිබ්බර්, කේතන් මෙහ්තා ලෙස
 පූජා වර්මා, හේතල් මෙහ්තා ලෙස
 විවේක් මදන්, හංස්මුඛ් ලෙස (දයාවන්තිගේ බෑනා)
 රාජේශ් සිං, ෆාතිමාගේ මස්සිනා ලෙස (ටිකු)

ශබ්දපථය

මේවාත් බලන්න
මහේෂ් භාට්‍ගේ විශේෂ් ෆිල්ම්ස් ඊළඟ නිෂ්පාදිත හින්දි චිත්‍රපටය බෙගම් ජාන්
මූලාශ්‍ර

බාහිර සබැඳි
නිල වෙබ්අඩවිය

2010 දශකයේ ඉන්දියානු රූපවාහිනී කතාමාලා
2016 ඉන්දියානු රූපවාහිනී කතාමාලා ඇරඹීම්
හින්දි-භාෂා රූපවාහිනී වැඩසටහන්කරණය
ඉන්දියානු රූපවාහිනී සෝප් ඔපෙරා
ඉන්දියානු නාට්‍ය රූපවාහිනී කතාමාලා
මුම්බායි පසුබිමෙහි නිර්මාණය වූ රූපවාහිනී කතාමාලා
ස්ටාර් ප්ලස් රූපවාහිනී කතාමාලා
රූපවාහිනී කතාමාලා
ඩිටෙක්ටිව් ඩී ඇන්ඩ් ද මිස්ට්‍රි ඔෆ් ද ෆැන්ටම් ෆ්ලේම් යනුවෙන් හැඳින්වෙන්නේ 2010දී විකාශය වූ චීන-හොංකොං ක්‍රියාදාම අභිරහස් චිත්‍රපටයකි
මෙය අධ්‍යක්ෂණය සහ නිෂ්පාදනය සිදු කරන ලද්දේ ට්සුයි හාර්ක් විසිනි
මෙහි කලා අධ්‍යක්ෂණය සහ වේදිකා නිර්මාණ රචනය සමෝ හුං විසින් සිදු කරන ලදී
මෙහි ප්‍රධාන චරිතය වන ඩි රෙන්ජියේගේ චරිතය නිරූපණය කරන්නේ ඇන්ඩි ලෞ විසිනි
මෙහි සාහයක චරිත නිරූපණය කරන්නන් අතර කරිනා ලෞ, ලි බිංබිං, ඩෙං චාඕ සහ ටෝනි ල්‍යුං කා-ෆයි ද වෙති
මෙම චිත්‍රපටය මගින් නිරූපණය වන්නේ ටෑං රාජවංශයේ වඩාත් සුප්‍රකට නිලධාරීන් අතුරන් අයකු වන ඩි රෙන්ජියේ පිළිබඳ ප්‍රබන්ධ කථාවකි
ඩිටෙක්ටිව් ඩී සඳහා ප්‍රධාන ඡායාරූපකරණය 2009 මැයි මස ඇරඹිණි
මෙම චිත්‍රපටය රූගත කෙරුණේ චීනයේ ෂේජියෑංහි හෙංඩියෑන් වර්ල්ඩ් ස්ටූඩියෝස් හිදී ය
2010 සැප්තැම්බර් 29 දින චීනය තුළ ඩිටෙක්ටිව් ඩී මුදාහැරුණු අතර, හොං කොං තුළ එය 2010 සැප්තැම්බර් 30 දින මුදා හැරිණි
මෙම චිත්‍රපටය 2010 වැනිසි චිත්‍රපට උළෙලේ දී ස්වර්ණ සිංහ සම්මානය සඳහා ද යෝජනා විය
මෙම චිත්‍රපටයේ උතුරු අමරිකාවේ මංගල දර්ශනය 2010 ටොරන්ටෝ අන්තර්ජතාකි සිනාම උළෙලේ දී ප්‍රදර්ශනය කෙරිණි
මෙහි පූර්ව කතාවක් වූ යන්ග් ඩිටෙක්ටිව් ඩී
රයිස් ඔෆ් ද සී ඩ්‍රැගන් නැමැති චිත්‍රපටය 2013 සැප්තැම්බර් 28 දින තිරගත වීම ඇරඹිණි
මෙහි ඩී රහස් පරීක්ෂකගේ යොවුන් විය මාක් චාඕ විසින් නිරූපණය කරන ලදී
කථා පුවත
689 වර්ෂයේ චීනයේ ටෑං රාජවංශයේ වු සේටියැන් අධිරාජිනිය ටෑං නිලධාරීන්ගේ විරෝධය හමුවේ චීනයේ ප්‍රථම අධිරාජිනිය ලෙස කිරුළු පළඳියි
ඇය ලුවෝයැංහි සිය මාලිගයට ඉහළින් බුද්ධ ප්‍රතිමාවක් ඉදිකොට ඇත
නමුත් එය අධීක්ෂණය කරන නිලධාරියා අභිරහස් ලෙස ගිනි දැල්වලට මැදි වේ
දණ්ඩන නිලධාරී පෙයි දොංග්ලායි සහ ඔහුගේ ජ්‍යෙෂ්ඨ නිලධාරියා මෙහි ඉදිකිරීම් නිලධාරියා වූ ෂටුවෝගෙන් ප්‍රශ්න කරයි
මීට පෙර කැරැල්ලකට සහභාගී වීම හේතවෙන් ෂටුවෝ සිරභාරයට පත්ව තිබිණි
ඔවුනට කිසිවක් හෙළි නොවන අතර, පෙයිගේ ජ්‍යෙෂ්ඨ නිලධාරියා අද්භූත ගිනි ජාලාවකට නිරාවරණය වීමෙන් පසු මියයයි
රාජකීය ආශ්‍රමාධිපතිවරයා ගින්න පිළිබඳ අභිරහස විසඳය යුතු බව පැවසූ අවස්ථාවේ, අධිරාජිනිය හිටපු රහස් පරීක්ෂකයකු වූ කැරැලිකරුවකු ලෙස සිරගතව සිටි ඩි රෙන්ජියේව නිදහස් කිරීමට නියෝග කරයි
ඩිව සිරභාරයෙන් මුදවාගෙන ඒම පිණිස ඇය සිය සහායිකාවක වූ ෂංගුවාන් ජිංඅර්ව පිටත් කරයි
නමුත් එහිදී ඔවුනට ඝාතකයන් පිරිසක්ගේ ප්‍රහාරයකට මුහුණ දීමට සිදු වේ
වු අධිරාජිනිය නැවත ඩිව රාජකීය රහස් පරීක්ෂක තනතුරේ පිහිටුවන අතර, ජිංඅර් හට ඔහුගේ සහායිකාව සහ ඔත්තුකරුවා වන ලෙස පවසයි
ජිංඅර් විසින් ඩිව අයහපතට පොළඹවා ගැනීමට උත්සාහ දරන අතර, ඔවුනට නැවත ඝාතකයන් පිරිසක් මුණගැසේ
ඩි හට ලි කුමරුන්ව හමුවේ
කුමරු ඔහුව කැරැලි හමුදාවකට බඳවා ගැනීමට උත්සාහ දැරූව ද, එය අසාර්ථක වේ
පෙයි නිලධාරියා ඩි සහ ජිංඅර්ව දැවුණු මෘතදේහ විමර්ශනයට කැඳවාගෙන යයි
එහිදී ඩි නිගමනය කරන්නේ ඝාතකයන් විසින් විෂක් භාවිතා කර ඇති බවත්, එය හිරුඑළිය සමග ගැටුණු විට ගිනිගන්නා ද්‍රව්‍යයක් බවත් ය
පෙයි, ඩිගේ රහස් පරීක්ෂණයට එකතු වේ
එහිදී ඩි හට සිය මිතුරකු වූ ෂටුවෝ මුණගැසේ
ෂටුවෝ සැක කරන්නේ මෙම විෂ "ගිනි කුරුමිණියන්"ගෙන් ලබාගත් විෂක් බවයි. ඔහු ඩිට පවසන්නේ මෙය මායා කඩපොළ යනුවෙන් හඳුන්වන ගුහා සංකීර්ණයේ සැඟව සිටින ඩොන්කී වංගේ ක්‍රියාවක් විය හැකි බවයි. මෙය මුලින් තමන්ට නොපැවසීම පිළිබඳ කෝප වන පෙයි ෂටුවෝව සිරභාරයට ගන්නට සැරසෙයි
නමුත් ඩි ඔහුව වළකයි
මායා කඩපොළේ දී, ඩි, පෙයි සහ ජිංඅර්හට රාජකීය ආශ්‍රමාධිපති වැනි පුද්ගලයකුගෙන් ප්‍රහාරයක් එල්ල වේ
ජිඅර් සහ පෙයි ජිංඅර් සහ පෙයි ඔහු සමඟ සටන් කරන අතර, පෙයි ඔහු පසුපස පූජකයාගේ රහස් නවාතැන වෙත ගමන් කරයි
ඩොන්කී වං තමන් මාලිගයේ වෙදැදුරුවරයකු වූ බවත්, තමන් ගිනි කුරුමිණියන් යොදා වෛද්‍ය ප්‍රතිකාර ක්‍රම අත්හදා බැලූ බවත් හෙළි කරයි
නමුත් ඒවායේ ඇති භයානක බව වටහාගත් පසු ඔහු නිල ස්ථාන භාවිතයෙන් පෙනුම වෙනස් කරගෙන පලාගිය බවත් පවසයි
ලි කුමරු, ඩිගේ යගදාව නැවත ඔහුට භාර දෙයි
මෙය ඔහු සිරගතව සිටි සමයේ ඉවත් කෙරුණකි
ඩි සිය දේශපාලන මධ්‍යස්ථාභාවය පැහැදිළි කරයි
ඉන් මඳ වේලාවකට පසු ලි කුමරු ඝාතනය වෙයි
ඩි පූජකයා පිළිබඳ සැක කරයි
නමුත් වු අධිරාජිනිය ඔහුට ආරාමයට ඇතුළු වුවහොත් ඔහුව මරාදමනු ඇතැයි අනතුරු හඟවයි. මීට පෙර සිටි රහස් පරීක්ෂකයා විසින් ඔහුගේ පරීක්ෂණයේ දී යම් දෙයක් අනාවරණය කොට ඇති බව දැනගන්නා පෙයි එහි සටහන් පරීක්ෂා කරයි
නමුත් ඔහුව පැහැර ගැනෙයි
ආරාමය තුළ දී, රාජකීය ආශ්‍රමාධිපති අන් කිසිවකු නොව නිල ස්ථාන භාවිතා කොට වෙස්වලාගත් ජිංඅර්ම බව ඩි වටහා ගනියි
ඩි සැක කරන්නේ අධිරාජිනිය සිය කෲර පාලනය සාධාරණීකරණයට රාජකීය ආශ්‍රමාධිපතිව යොදා ගත් බවයි. ජිංඅර්, ඩි හට පහර දෙයි
නමුත් ඔහුව මරා දැමීමට අපොහොසත් වේ
ඇය ඝාතකයින් විසින් යෙදූ උපක්‍රම කිහිපයකටම හසු වන අතර, ඇයට මරණීය තුවාල සිදු වේ
නමුත් ඇගේ අවසන් සිහිනය ඉටු කරගැනීඹට උපකාර වන ඩි ඇයව මාලිගයට රැගෙන යයි
එහිදී ඇය අධිරාජිනියගේ දෑත් මත මියයයි
ඩි පෙයිව සොයා ගන්නා නමුත් ඔහුව බේරා ගැනීමට අපොහොසත් වේ
ඔහු ඩි හට සටහන් කිහිපයක් ලබා දෙන අතර, ඒ අනුව මෙයට වගකිව යුතු වූයේ ෂටුවෝයි
ෂටුවෝ අධිරාජිනියව ඝාතනය කිරීමට සිතා බුද්ධ ප්‍රතිමාව ඇගේ මාලිගයට ඇද වැටීමට සලස්වන්නට අදහස් කොට තිබිණි
බුද්ධ ප්‍රතිමාවට ඔහු සිදුකොට තිබූ වෙනස්කම් පිළිබඳ දැනුවත් වූ නිලධාරීන්ව ඔහු මරාදමා ඇත
එසේම ඔහුට අපහාස කිරීම හේතුවෙන් ලි කුමරුන්ව ද ෂටුවෝ විසින් ඝාතනය කොට තිබේ
අනතුරුව වු අධිරාජිනිය තවමත් ජීවත්ව සිටී නම් ඇයව ආක්‍රමණය කිරීමට ඔහු ලි කුමරුගේ සේනාව ලබාගෙන තිබේ
ඩි සහ ෂටුවෝ සටන් කරන අතර, ඩි විෂවලින් තෙමී යයි
නමුත් ප්‍රතිමාව ඇදවැටෙන දිශාව වෙනත් පසකට හැරවීමට ඩි සමත් වේ
අනතුරුව ෂටුවෝ වු අධිරාජිනියට වස දීම සඳහා සිංහාසන ශාලාව වෙත යයි
ෂටුවෝව අල්ලාගන්නා ඩි, විෂ ෂටුවෝගේ සිරුර‍ටම ඉසිරීමට සලස්වයි. එහිදී ඔහු හිරුඑළියට නිරාවරණය වී මිය යයි
ප්‍රතිමාවට යටවීමෙන් වු අධිරාජිනියව බේරා ගන්නා ඩි ඇයට ලි කුමරුගේ කැරැලි හමුදාව පිළිබඳ අනතුරු හඟවයි. අධිරාජිනිය තමන් ධාර්මික පාලකයකු වන බව පවසන අතර, ඇගේ රාජ්‍ය සමයෙන් පසු ටෑං රාජවංශයට බලය පැවරීමට ඇය තීරණය කරයි
සිය මාලිගයේ සේවය කරන මෙන් අධිරාජිනිය ඩි ගෙන් ඉල්ලා සිටිය ද, එය ප්‍රතික්ෂේප කරන ඩි රහස් පරීක්ෂක තනතුරනේ ඉල්ලා අස්වී මායා ‍කඩපොළ වෙත යයි
එහිදී ඔහු ඩොන්කී වං සහ උග්‍ර විෂ සමග දිවි ගෙවීමට තීරණය කරයි
චරිත නිරූපණය
ඇන්ඩි ලෞ, ඩි රෙන්ජියේ ලෙස
 ටෑං රාජවංශයේ පිටුවහල් කළ රහස් පරීක්ෂකයෙකි
ඔහුගේ වැදගත්ම ලක්ෂණය ඔහුගේ අධ්‍යාත්මික හැකියාව බව ලෞ මෙසේ පැවසී ය
"ඔහු අධිකරණ ම‍නෝවෛද්‍යවේදියකු වන අතර, ඔබේ ඇස්වලින්, ඔබ හුස්ම ගන්නා ආකාරයෙන්, ඔබගේ කථාව නවත්වන ස්වරූපය අනුව ඔහුට ඔබ සිතන දෑ පැවසිය හැකියි
ඔබ සඟවන දෑ පවා කිව හැකි දක්ෂ රහස් පරීක්ෂකයෙකි
" චිත්‍රපටයේ සිය චරිතයට සූදානම් වීම සඳහා ලෞ අපරාධ මානසික වේදය අධ්‍යයනය කළේ ය
චිත්‍රපටය සඳහා ලෞ අසුන් පැදවීම පුහුණු වූ අතර, ඒ සඳහා වෘත්තීය අසුන් පදවන්නකුගේ සහාය ලබාගෙන ඇත
"මා හැමවිටම අසුන් පැදවීමට බියවූවා, එවැනි විශාල සතකුට බිය වූවා
නමුත් දැන් මා මේ මානසික බාධාව ජයගෙන පාඩම් ඉතා සුමටව හදාරනවා
" "ඔහු ඉතා සුවිශේෂී, එසේම මෝඩයන් යටත් කරගන්නාසුලු, හොඳ කාර්යාංශයක සාමාජිකයෙකි
ඔහුගේ මානසිකත්වය සහ දර්ශනය අතින් ෂර්ලොක් හෝම්ස් හෝ ජේම්ස් බොන්ඩ්ට වඩා බෙහෙවින් වෙනස් ය
ඔහුට මගේ හදේ සදහටම ලැගුම්ගත හැකියි
මේ නිසා මට ඔහු කෙරෙහි ඇත්තේ ප්‍රේමණීය හැඟීමකි
"—ඩි රෙන්ජියේ නිරූපණය පිළිබඳ ට්සුයි හාර්ක්ගේ අදහසයි, ඒ.
කරිනා ලෞ, වු සේටියැන් ලෙස
 චීනයේ ටෑං රාජවංශයේ අධිරාජිනියයි
වසර සතරක් තුළ මෙය ලෞගේ පළමු වි‍ශේෂාංග චිත්‍රපටය විය
මෙම චිත්‍රපටයේ ඇගේ චරිතය තුළ ඇය අධිරාජිනියගේ ශක්තිමත්භාවය පිළිබඳ මෙසේ අදහස් දක්වයි
"මට හැ‍ඟෙන්නේ වු සේටියැන් යනු අතිශ්‍රේෂ්ඨයකු බවයි. ඇගේ දෛවය ඉතා ශෝකජනකයි
නමුත් සිය දෛවය පැරදවීමට, සිය සිහිනය කරා මඳින් මඳ ළං වීමට ඇය බොහෝ අවස්ථා ලබන්නී ය
මා මෙන් නොව ඇයට ඉතා සවිමත් චින්තන ශක්තියක් තිබූ අතර ඉතා බුද්ධිමත් තැනැත්තියක විය
ලි බිංබිං, ෂංගුවාන් ජිංඅර් ලෙස
 සටන් කලාවෙහි ප්‍රවීණයකු වන ඇය වු සේටියැන් අධිරාජිනියගේ සේවිකාව සහ දකුණු අත ලෙස ක්‍රියාකරයි
මෙම චරිතය දළ වශයෙන් ටෑං රාජවංශයේ සිටි කවියකු, ලේඛකයකු සහ දේශපාලනඥයකු වූ ෂංගුවාන් වැන්අර් ඇසුරෙන් නිමැවුණකි
අධ්‍යක්ෂක ට්සුයි හාර්ක් මෙම චරිතය වෙනස් කොට වඩා ප්‍රබන්ධ චරිතයක් යෙදීමෙන් මෙය වඩා නිර්මාණශීලී වෙතැයි සිතා ඇත
"මෙහි වැන්-අර්ට සිදුකළ නොහැකි කාර්යයන් කිහිපයක් තිබේ
ඉන් එකක් නම් දක්ෂතම සටන් කලා ශිල්පිණියක වීමයි
"
 ඩෙං චාඕ, පෙයි දොංග්ලායි ලෙස
 ටෝනි ල්‍යුං කා-ෆයි, ෂටුඕ ලෙස

නිෂ්පාදනය
ඩිටෙක්ටිව් ඩී ඇන්ඩ් ද මිස්ට්‍රි ඔෆ් ද ෆැන්ටම් ෆ්ලේම් චිත්‍රපටය අධ්‍යක්ෂණය කළේ ට්සුයි හාර්ක් විසිනි
එසේම ඔහු, ඔහුගේ බිරිඳ, චීන නිෂ්පාදන සමාගමක් වූ හුවායි බ්‍රදර්ස් (එසේම චිත්‍රපටයේ බෙදා හරින්නා ද වේ) සහ ෆිල්ම් වර්ක්ෂොප් (මෙම සමාගමේ 50වන විශේෂාංග චිත්‍රපටයයි) යන සමාගම විසින් මෙහි සම-නිෂ්පාදනය සිදුකරන ලදී
මෙහි තිර රචනය චෙන් කුඔෆු විසින් සිදුකරන ලදී
ඔහු 2008දී තිරගත වූ චීන චිත්‍රපට වන Forever Enthralled සහ If You Are the Oneහි රචකයා ද වේ
අධ්‍යක්ෂණය කිරීමට පවරන විට ට්සුයි පැවසූයේ තමන් මෙම ව්‍යාපෘතිය භාරගන්නේ එහි පිටත අවශ්‍ය පරිදි සංශෝධන කිරීමට ඉඩ දෙන්නේ නම් පමණක් බවයි. මුල් පිටපතට තමන් සිදුකළ බොහෝ සංශෝධන ට්සුයි කිසිදින හෙළි කළේ නැත
ඔහු වරක් පැවසූයේ මුලින් ෂංගුවාන් ජිංඅර් චරිතය මුලින් පිරිමියකු ලෙස දක්වා තිබූ බවයි. මෙහි සටන් කලා අධ්‍යක්ෂණය සහ කලා අධ්‍යක්ෂණය සිදු කරන ලද්දේ සමෝ හුං විසිනි
පූර්ව-නිෂ්පාදන කටයුතු
ඩිටෙක්ටිව් ඩී රූගත කිරීමට ප්‍රථම ට්සුයි වසර ගණනාවක් ගතකළේ ටෑං රාජවංශයේ සැබෑ නිලධාරියකු ඩි රෙන්ජියේගේ චරිතය පිළිබඳ තොරතුරු අධ්‍යයනය කරමිනි
චෙන් කුඔෆු මුලින්ම ඩි රෙන්ජියේගේ චරිතය පාදක කරගත් තිර රචනයක් ට්සුයි වෙත ඉදිරිපත් කළේ ය
2008දී ට්සුයි නිෂ්පාදන සැලසුම් නිවේදනය කළේ 13වන පුසන් අන්තර්ජාතික චිත්‍රපට උළෙලේ දී සිය පෙර චිත්‍රපටය වූ All About Women ප්‍රවර්ධනය කරන අතරතුර ය
මේ කාලයේ ට්සුයි ඩිටෙක්ටිව් ඩී නිර්මාණය කරන්නේ ද, නැතහොත් 1966 චිත්‍රපටයක් වූ Dragon Gate Inn ප්‍රතිනිර්මාණය කරන්නේ ද යන්න පිළිබඳ තීරණයක් ගෙන නොතිබිණි
නළුවරණය
මෙහි ප්‍රධාන චරිතය වූ ඩි රෙන්ජියේගේ චරිතයට ට්සුයි මුලින් සිතා තිබුණේ ටෝනි ල්‍යුං කා-ෆයි, සමග ටෝනි ල්‍යුං චියු-වයි සහ ජෙට් ලිව තෝරා ගැනීමටයි
ට්සුයිගේ අනෙක් චිත්‍රපටය වූ Flying Swords of Dragon Gate ප්‍රවර්ධනය කරන අතරතුර ලි පැවසූයේ ඇතැම් හේතූන් මත තමන්ට මෙම ව්‍යාපෘතියට දායක වීමට අවස්ථාව නොලැබුණ ද, තමන් පිටපත කියවා බැලූ බවයි. ඩි රෙන්ජියේගේ චරිතය නිරූපණයට නළුවකු තේරීම පිළිබඳ ට්සුයි අදහස් දැක්වූයේ මෙලෙසයි
"කවුරුන් ද පවසුවේ ඩි රෙන්ජියේ තරබාරු වියපත් පුද්ගලයකු කියා
ඔහු ඉතා කඩවසම් විය හැකියි
එය පෙනුම සහ බුද්ධිය සමබරව පවතින චරිතයකි
" 2009 ජනවාරි 5 දින, ද හොලිවුඩ් රිපෝටර් නිවේදනය කළේ ඇන්ඩි ලෞ මෙහි ප්‍රධාන චරිතය නිරූපණය කරන බවයි. 2009 අප්‍රේල් 29දින, කරිනා ලෞ, ලි බිංබිං, ඩෙං චාඕ සහ ටෝනි ල්‍යුං කා-ෆයි යන නළු නිළි පිරිස මෙහි සහාය චරිත නිරූපණය කරන බව නිවේදනය විය
රූගත කිරීම්
2009 මැයි මස ඇමරිකානු ඩොලර් මිලියන 20ක අයවැයක් සමග, ඩිටෙක්ටිව් ඩීහි ප්‍රධාන ඡායාරූපකරණය ඇරඹිණි
මෙම චිත්‍රපටය රූගත කිරීම සඳහා රෙඩ් වන් ඩිජිටල් කැමරා භාවිත වූ අතර චීනයේ ෂේජියෑංහි පිහිට ලොව විශාපතම චිත්‍රපට කලාගාරවලින් එකක් වූ හෙංඩියන් වර්ල්ඩ් ස්ටූඩියෝස් තුළ රූගත කිරීම් සිදු විය
ඩිටෙක්ටිව් ඩී චිත්‍රපටය ට්සුයි විසින් වඩාත්ම පෞද්ගලික දායකත්වයක් දැක්වූ චිත්‍රපටය ලෙස සැලකේ. මෙකල ඔහු චිත්‍රපට කණ්ඩායම සමග බොහෝ වේලාවක් ගතකළ අතර, ප්‍රමාණවත් නින්දක් පවා ලබාගත්තේ අල්ප වශයෙනි
ක්‍රියාදාම අධ්‍යක්ෂණය
සමෝ හුං මෙම චිත්‍රපටයේ ක්‍රියාදාම අධ්‍යක්ෂකයකු ලෙස කටයුතු කළේ ය
ඔහුගේ කණ්ඩායම ගුහාව තුළ දින තුනක කම්බි සම්බන්ධ කිරීමකින් පසු වේදිකා අටක් (මීටර 12ක් උසැති) ඉදිකළහ
මෙහිදී එක් දර්ශනයක් සඳහා කම්බි 70කට වඩා අවශ්‍ය වූ බව වාර්තා වේ
මෙහි වූ ප්‍රතිමා අතුරින් එකක් මීටර 80ක් උසැති වු සේටියැන් අධිරාජිනියගේ උඩුකය ප්‍රතිමාවක් විය
චිත්‍රපටයේ වියදම් අධික වූ එක් අංගයක් වූ එය සඳහා ඩොලර් මිලියන 12ක් වැය විය
නිෂ්පාදනයේ දී, වාර්තාකරුවන්ට ප්‍රතිමාවේ අභ්‍යන්තරයට පිවිසීමට ආරාධනා කෙරිණි
මෙහි ඇතුළත මීටර 12ක් උසැති වෘත්තාකාර වේදිකාවක් විය
මේ වේදිකාවට පිටතින් අක්ෂරවලින් අලංකාර කළ රතු සහ සුදු පැහැ තිර එල්ලන ලදී
සටන් කලා අධ්‍යක්ෂණය
ඩිටෙක්ටිව් ඩී චිත්‍රපටයේ සටන් කලා දර්ශන නිර්මාණය කරන ලද්දේ සමෝ හුං විසිනි
ඔහු ඇන්ඩි ලෞ සහ ලි බිංබිං සමග පුළුල් ලෙස කටයුතු කළේ ය
ට්සුයි විසින් හුං ව සටන් කලා අධ්‍යක්ෂක ලෙස තෝරාගන්නා ලදී
ඔහු සිතූයේ හුං ගේ නිර්මාණ සතුව බෲස් ලීගේ ආභාසය ඇති බවයි. චිත්‍රපටයේ සටන් දර්ශන පිළිබඳ ට්සුයි පවසා ඇත්තේ ඒවා ඉප් මෑන් චිත්‍රපටයේ සටන් දර්ශනවලට සමාන බවයි. මේවා සැබෑ මුෂ්ටි පහර සහ පා පහරවල් වලට සමානව පවතින බව පැවසේ
නමුත් මෙය මීට පෙර සටන් කලා අත්දැකීමක් නොමැති නළුවන් හට තරමක් අපහසු වන්නට ඇත
මෙහි නළුනිළි දෙපළගෙන්, ලි හට මින්පෙර සටන් කලාවේ අත්දැකීඹ් නොතිබිණි
ඇගේ චරිතය සඳහා ඇයට කසයක් හෝ කඩුවක් වැනි ආයුධයක් හැසිරවීමට පුහුණුවිය යුතු විය
පිළිගැනීම
චයිනා ඩේලි සඟරාව විසින් මෙම චිත්‍රපටය 2010 හොඳම චීන චිත්‍රපට දහය අතරට ඇතුළත් කොට ඇත
ටයිම් සඟරාව මෙය 2011 වසරේ තෙවන හොඳම චිත්‍රපටය ලෙස දක්වා ඇත
එනම් එය ද ආටිස්ට් සහ හියුගෝ චිත්‍රපටවලට පසු හොඳම චිත්‍රපටයයි
විචාරක රොට්න් ටොමැටෝස් දර්ශකය වාර්තා කොට ඇත්තේ විචාර 47ක් මත පදනම්ව 81%ක් විචාරකයින් මෙම චිත්‍රපටයට ධනාත්සක ප්‍රතිචාර දක්වා ඇති බවයි. ඒ අනුව 6.9/10ක සාමාන්‍ය ඇගයුමක් ලැබේ
සම්මාන සහ නිර්දේශ

මේවාත් බලන්න
 වු සේටියැන්

මූලාශ්‍ර

බාහිර සබැඳි
 
 ඩිටෙක්ටිව් ඩී ඇන්ඩ් ද මිස්ට්‍රි ඔෆ් ද ෆැන්ටම් ෆ්ලේම්ට බොක්ස් ඔෆිස් මෝජෝහි ඇති ගිණුම
 ඩිටෙක්ටිව් ඩී ඇන්ඩ් ද මිස්ට්‍රි ඔෆ් ද ෆැන්ටම් ෆ්ලේම්ට රොට්න් ටොමැටෝස්හි ඇති ගිණුම

2010 චිත්‍රපට
2010 දශකයේ ක්‍රියාදාම චිත්‍රපට
2010 දශකයේ සටන් කලා චිත්‍රපට
2010 දශකයේ අභිරහස් චිත්‍රපට
චීන චිත්‍රපට
චීන ක්‍රියාදාම චිත්‍රපට
චීන සටන් කලා චිත්‍රපට
හොං කොං චිත්‍රපට
හොං කොං ක්‍රියාදාම චිත්‍රපට
හොං කොං සටන් කලා චිත්‍රපට
රහස් පරීක්ෂක චිත්‍රපට
ටෑං රාජවංශය පසුබිමෙහි නිර්මාණය වූ චිත්‍රපට
ඩී විනිසුරු
ට්සුයි හාර්ක් විසින් අධ්‍යක්ෂණය කළ චිත්‍රපට
චීන ෆැන්ටසි චිත්‍රපට
ජෙංඝිස් ඛාන්
ටු ද එන්ඩ්ස් ඔෆ් අර්ත් ඇන්ඩ් සී (蒼き狼 地果て海尽きるまで
අඔකි ඕකාමි
චි හටේ උමි ට්සුකිරු මඩේ
"නිල් වෘකයා
පොළොවේ සහ සයුරේ අන්තය දක්වා") යනුවෙන් හැඳින්වෙන්නේ 2007දී ප්‍රදර්ශනය ඇරඹි ජපන් - මොංගෝලියානු ඓතිහාසික නාට්‍යමය චිත්‍රපටයකි
මෙමගින් ජෙංඝිස් ඛාන්ගේ දිවිය නිරූපණය වේ
කථා පුවත
තෙමුජින් (සොරිමචි ටකාෂි) උපත ලබන්නේ මොංගෝලියානු ‍ගෝත්‍රයක නායකයකුගේ පුත්‍රයකු ලෙසයි
ක්‍රමයෙන් වැඩෙන ඔහු “නිල් වෘකයා”ගේ රුධිරය දරන තැනැත්තා යන නාමයෙන් ප්‍රකට වේ
තුරුණු වියට එළඹෙන ඔහු බොර්තේ (කිකුකවා රෙයි) නැමැත්තිය සරණ පාවා ගනියි
නමුත් එක් රැයක වෙනත් ගෝත්‍රිකයින් පිරිසක් විසින් ඇයව පැහැරගෙන යනු ලබයි
තෙමුජින් ඇයව බේරාගන්නා විට ඇය ගැබ්ගෙන සිටියි
ඉන් නොබෝ කලකට පසුව ඇයට පුතකු උපදියි
මේ දරුවා වෙනත් ආගන්ත්‍රකයකුගේ දරුවකු විය හැකි බැවින් තෙමුජින් දරුවාට ජොචි (මට්සුයාමා කෙනිචි) යන නම තබයි
එහි අරුත පිටස්තරයා යන්නයි
ඔහු එම දරුවා තම දරුවකු ලෙස පිළිගැනීම ප්‍රතික්ෂේප කරයි
කාලයක් ගත වන අතර, තෙමුජින් මොංගෝලියාවේ රජු ලෙස සිහසුනට පත් වේ
ඔහු සිය නාමය ජෙංඝිස් ඛාන් ලෙස වෙනස් කරගනියි
ඔහු දිගු කාලීන සිය සතුරන් වන ජින් රාජවංශයෙන් පළිගැනීමට අදහස් කරයි
අවසානයේ ජෝචි සිය පුත්‍රයා ලෙස පිළිගන්නා ජෙංඝිස් ඛාන් ඔහු සමග එක්ව සටන් බිමේ සටනෙහි යෙදෙයි
නමුත් සතුරන් අතින් ජෝචි මියයයි
තනිවම සටනේ යෙදෙන ජෙංඝිස් අවසානයකින් තොරව දිගටම සටන දියත් කරයි
මෙම ඓතිහාසික චිත්‍රපටය මෙංගෝලියානු අධිරාජ්‍යය එක්සත් කොට ‍දැන සිටි ලෝකයෙන් අඩක් ආක්‍රමණය කළ ජෙංඝිස් ඛාන් නැමැති වීරයාගේ ජීවිතය පිළිබඳ නිර්මාණය වූවකි
චරිත නිරූපණය
ටකාෂි සොරිමචි, තෙමූජින්/ජෙංඝිස් ඛාන් ලෙස
රෙයි කිකුකවා, බොර්තේ ලෙස
මයුමි වකමුරා, හොයිලුන් ලෙස
කෙනිචි මට්සුයමා, ජොචි ලෙස
යොෂිහිකෝ හකමඩා, හසාර් ලෙස
ගෝ අරා, ඛුලාන් ලෙස
යූසුකේ හිරයාමා, ජමුඛා ලෙස
නඔකි හොසාකා, යෙසූගෙයි බගතුර් ලෙස
හිරොකි මට්සුකටා, ටොඝ්රුල් ඛාන් ලෙස
ඉයුජීන් නොමුරා, බෝඔර්කු ලෙස
එරි ෂිමොමියා, ටෙමුලෙන් ලෙස
ෂෝහෙයි යමසාකි, බෙහ්තෙර් ලෙස
කයිරි නරිටා, බෙල්ගුතෙයි ලෙස
ටකුයා නොරෝ, චිලාඋන් ලෙස
සෝසුකේ ඉකෙමට්සු, ළමා තෙමූජින් ලෙස
අමි ටකේෂි, ළමා බෝර්තේ ලෙස
ටකේෂි ඕබයාෂි, තවලමේ ප්‍රධානියා ලෙස

නිෂ්පාදනය
ටකෙහිරෝ නකජිමා සහ ෂෝචි මරුයමා විසින් මෙම තිර රචනය සඳහා පාදක කරගත්තේ සෙයිචි මොරිමුරා විසින් රචනා කරන ලද ඓතිහාසික ප්‍රබන්ධ නවකථා වන චි හටේ උමි ට්සුකිරු මඩේ
ෂෝසෙට්සු චින්ගිසු හාන් (උඒ) සහ චි හටේ උමි ට්සුකිරු මඩේ
ෂෝසෙට්සු චින්ගිසු හාන් (ෂිටා) යන නවකථායි
මෙම චිත්‍රපටය නිෂ්පාදනය සඳහා ඇමරිකානු ඩොලර් මිලියන 30ක් වැය වූ අතර, 2006දී මාස හතරක් පුරාවට මොංගෝලියාවේ මෙය රූගත කිරීම් සිදු විය
එහිදී අතිරේක පිරිස් 27,000කට වැඩි සංඛයාවකුත්, මොංගෝලියානු සෙබලුන් 5,000කුත් යොදවා ගැනිණි
මුදාහැරීම
ජෙංඝිස් ඛාන්
ටු ද එන්ඩ්ස් ඔෆ් අර්ත් ඇන්ඩ් සී චිත්‍රපටය 3007 මාර්තු 3වන දින ජපානය තුළ මුදා හැරිණි
එසේම හොං කොං තුළ 2007 අප්‍රේල් 26 දිනත් මුදාහැරිණි
එසේම මෙම චිත්‍රපටය කෑන්ස් චිත්‍රපට උළෙල, මොස්කව් අන්තර්ජාතික චිත්‍රපට උළෙල සහ 2007 ඇන්ටල්යා ගෝල්ඩන් ඔරේන්ජ් චිත්‍රපට උළෙල යන සිනමා උළෙලවල්හිදී ප්‍රදර්ශනය කෙරිණි
5වන බැංකොක් ලෝක චිත්‍රපට උළෙල සහ සැන් ෆ්‍රැන්සිස්කෝ ආසියානු චිත්‍රපට උළෙලේ පළමුව ප්‍රදර්ශනය කෙරුණු චිත්‍රපටය ද මෙයයි
ජෙංඝිස් ඛාන් චිත්‍රපටය ද බිගර් පික්චර් ආයතනය විසින් 2008 පෙබරවාරි 21 සිට එක්සත් ජනපද සිනමා ශාලා 40ක පමණක් ප්‍රදර්ශනය කෙරිණි
පෙබරවාරි 25වන විට එය ඇ
3,892 ක් එහිදී උපයා ගන්නට සමත් විය‍
ජපානයේ සහ මොංගෝලියාවේ ප්‍රදර්ශනයතුළින් එය ආසන්න වශයෙන් ඇ
මිලියන 11ක් උපයා ගැනීමට සමත් විය
ජෙංඝිස් ඛාන් චිත්‍රපටයේ DVD සංස්කරණය එක්සත් ජනපදය තුළ 2008දී මුදාහැරිණි
මූලාශ්‍ර

බාහිර සබැඳි
ෆනිමේෂන් නිල වෙබ්අඩවිය
නිල වෙබ්අඩවිය 

නකාබා හිරගුෂිගේ මංගාව 

2007 චිත්‍රපට
ජපන් යුධ චිත්‍රපට
2000 දශකයේ නාට්‍ය චිත්‍රපට
ජපන් නවකථා පාදක කරගත් චිත්‍රපට
ෂිනිචිරෝ සවායි විසින් අධ්‍යක්ෂණය කළ චිත්‍රපට
ජෙංඝිස් ඛාන් චිත්‍රපට තුළ නිරූපණ
ජපන් චිත්‍රපට
ජපන්-භාෂා චිත්‍රපට
මොංගෝලියානු චිත්‍රපට
ෂොචිකු චිත්‍රපට
2000 දශකයේ චරිතාපදාන චිත්‍රපට
12වන සියවස පසුබිමෙහි නිර්මාණය වූ චිත්‍රපට
13වන සියවස පසුබිමෙහි නිර්මාණය වූ චිත්‍රපට
මොංගෝලියානු අධිරාජ්‍යය පසුබිම් කරගත් චිත්‍රපට
මොංගෝලියාව පසුබිම් කරගත් චිත්‍රපට
සැක්‍රිෆයිස් යනුවෙන් හැඳින්වෙන්නේ 2010දී ප්‍රදර්ශනය ඇරඹි චීන ඓතිහාසික නාට්‍යමය චිතපටයකි
චෙන් කායිජ් විසින් අධ්‍යක්ෂණය කරන ලද මෙහි ප්‍රධාන චරිත නිරූපණය කරන්නේ ගේ යූ, වං ෂුඒකි, හුවාං ෂියාඕමිං, ෆැන් බිංබිං සහ වින්සන්ට් ෂාඕ විසිනි
මේ සඳහා පාදක කොටගෙන ඇත්තේ ජි ජුන්ෂියාංගේ යුවාන් රාජවංශ සමයේ නාට්‍යයක් වූ ෂාඕහි අනාථයා නැමැති නිර්මාණයයි‍
මෙය එක්සත් ජනපදය තුළ බෙදාහරින ලද්දේ සැමුවෙල් ගෝල්ඩ්වින් ෆිල්ම්ස් ආයතනය මගිනි
කථා පුවත
මෙම කථාව සඳහා පසුබිම් වී ඇත්තේ පුරාතන චීනයේ වසන්ත සහ සරත් යුගයේ ෂෞ රාජවංශයේ ආදිපාද රාජ්‍යයක් වූ ජින් රාජ්‍යයයි
ජින් රාජ්‍යයේ අමාත්‍යවරයා වන ෂාඕ දුන් සහ ඔහුගේ පුත් ෂාඕ ෂුවෝ සෙන්පතියා හට ටුවෑන් ගු සෙන්පතියා සමග ආරවුලක් ඇති වේ
ටුවෑන් ගු රහසේම ජින් ආදිපාදවයරා ඝාතනය කොට එහි වරද ෂාඕ පවුල වෙත පවරා, මුළු ෂාඕ පවුලම ඝාතනය කරවයි. ෂාඕ පවුලෙන් දිවි ගලවා ගන්නේ ෂාඕ ෂුවෝගේ ළදරු පුත් ෂාඕ වු පමණකි
ෂාඕ වුගේ මව වූ ෂුවාං ආර්යාව ආදිපාදවරයාගේ වැඩිමහල් සොයුරියයි
ෂුවාං ආර්යාව ටුවෑන් ගුගේ සහායකයා වූ හන් ජුඒ හට දරුවා බේරාගන්නා ලෙස පවසයි
අනතුරුව ඇය සියදිවි හානි කරගැනීමට පෙර වෙදැදුරකු වූ චෙං යිං හට දරුවාව ෂාඕ පවුලේ මිතුරකු වූ ගොංසුන් චුජියු වෙත භාරදෙන ලෙස පවසයි
කුඩා දරුවා පලාගොස් ඇති බව වටහා ගන්නා ටුවෑන් ගු කෝපයෙන් යුතුව හන් ජුඒ ගේ මුහුණට කඩුවෙන් හානි කරයි
අනතුරුව ටුවෑන් ගු නගරයේ දොරටු වසා නගරයේ අළුත උපන් ළදරුවන් සියල්ල රැස් කරවයි. මෙම සැලසුම ෂාඕ ළදරුවා හඳුනාගැනීම සඳහා විය
මෙහි දී ෂාඕ ළදරුවාව සඟවා ගෙන සිටි තැනැත්තා දරුවාව ඔහුට භාර නොදෙන බව ඔහු දැන සිටියේ ය
ඒ අනුව නගරයේ ඉතිරි වන ළදරුවා ෂාඕ ළදරුවා ලෙස වෙන් කරගැනීම ඔහුගේ අරමුණ විය
චෙං යිං විසින් ෂාඕ වු ළදරුවා නිවසට රැගෙන එයි
නමුත් ඔහුගේ බිරිඳ දරුවාව සෙබලුන්ට භාර කරයි
අනතුරුව චෙං යිං, ‍ගොංසුන් චුජියු හට ඔහුගේ බිරිඳ සහ සැබෑ දරුවා (ෂාඕ වු ලෙස වෙස්වලාගත්) නගරයෙන් පිටතට රැගෙන යන මෙන් පවසයි
නගරය තුළ ටුවෑන් ගු ගෙන් ෂාඕ වු ළදරුවා නැවත ලබා ගැනීමට ඔහු කල්පනා කරයි
මේ අතර ටුවෑන් ගු චෙං යිං සැක කටයුතු පුද්ගලයකු බව සොයා ගනියි
නමුත් ගොංසුන් චුජියු විසින් ෂාඕ ළදරුවා නගරයෙන් පිටතට රැගෙන ගිය බවට චෙං මුසාවක් පවසයි
අනතුරුව ගොංසුන් චුජියුගේ නිවස වෙත හමුදා මෙහෙයවන ටුවෑන් ගු එහිදී චෙං යිංගේ බිරිඳ සහ පුත්‍රයාව සොයා ගනියි
නමුත් චෙං යිං‍ගේ පුත්‍රයා ෂාඕ ළදරුවා යැයි වරදවා වටහාගන්නා ටුවෑන් ගු විසින් දරුවා, ගොංසුන් චුජියු සහ චෙංගේ බිරිඳව මරා දමයි
සිය පවුල විනාශ කොට තිබෙනු දැක කෝපයට පත් වන චෙං යිං මේ වෙනුවෙන් ටුවෑන් ගු ගෙන් පලි ගැනීමට අදහස් කරයි
ටුවෑන් ගුහට ව්‍යාජ පක්ෂපාතීත්වයක් පෙන්වන චෙං යිං, ෂාඕ වු ළදරුවාව ද තමන් සමග රැගෙන විත් ටුවෑන්ගේ නිවසේ සිට හදාවඩා ගනියි
ෂාඕ වු යනු චෙං යිංගේ පුත්‍රයා යැයි වරදවා වටහා ගන්නා ටුවෑන් ගු, දරුවාව සිය දෙව් දරුවා ලෙස හදාවඩා ගනියි
ටුවෑන් ගු ගේ භාරකාරීත්වය යටතේ ෂාඕ වු ක්‍රමයෙන් වැඩෙන අතර, ඔවුන් දෙදෙනා අතර සමීප බැඳීමක් ඇති වේ
මේ අතර චෙං යිං, විරූපී කළ හන් ජුඒ මහග ද සමීප මිත්‍රත්වයක් ගොඩනගා ගන්නා අතර, ඔවුහු ෂාඕ වුට ඔහුගේ පවුලේ පලිය ගැනීමට උපකාර කිරීමට රහස් සැලසුමක් සකසති
එක් දිනෙක, ෂාඕ වුව පසුගිය වසර 15 පුරා හදාවඩා ගත් ටුවෑන් ගු යනු වෙන කිසිවකුවත් නොව ඔහුගේ දෙමව්පියන්ගේ මිනීමරුවා බව චෙං යිං, ෂාඕ වු හට හෙළි කරයි
ෂාඕ ‍වු මෙම සත්‍යය පිළිගන්නට සූදානම් නැත
නමුත් චෙං යිං ඔහුගේම පුත්‍රයාව බිලි දී ෂාඕව බේරාගත් අයුරු හන් ජුඒ විසින් හෙළි කිරීමත් සමග, ෂාඕ වු සිය අදහස වෙනස් කරගනියි
ෂාඕ වු සහ චෙං යිං අවසානයේ ටුවෑන් ගුට එරෙහි වෙති
ෂාඕ ගේ පෙනුව ෂාඕ ෂුවෝට බෙහෙවින් සමාන ස්වරූපයක් ගෙන තිබූ හෙයින්, ටුවෑන් ගු ඔහුගේ අනන්‍යතාවය වටහා ගෙන තිබිණි
ෂාඕ වු සම ටුවෑන් ගු අසිපත් ගෙන සටනක නිරත වුවද, එය ටුවෑන් ගුට තරගයක් නොවී ය
මෙම භයානක අවස්ථාවේ ෂාඕ වු හට, ටුවෑන් ගුව පිහියෙන් ඇණ මරණයට පත් කිරීමට අවස්ථාවක් ලබා දීම පිණිස චෙං යිං සිය දිවිය පූජා කරයි
චිත්‍රපටය අවසන් වන්නේ මිය යන චෙං යිං නැවත සිය පවුල සමග එක්වනු සිහිනයෙන් දිස්වීමත් සමගයි
චරිත නිරූපණය
 ගේ යූ, චෙං යි (程婴) ලෙස
වෙදැදුරුවරයෙකි
වං ෂුඒකි, ටුවෑන් ගු (屠岸贾) ලෙස
සෙන්පතියෙකි
ෂැං ෆෙංයි, ගොංසුන් චුජියු (公孙杵臼) ලෙස
ෂාඕ පවුලේ මිතුරු නිලධාරියෙකි
වින්සන්ට් ෂාඕ, ෂාඕ ෂුවෝ (赵朔) ලෙස
සෙන්පතියකු සහ ෂාඕ දුන්ගේ පුත්‍රයායි
ෆැන් බිංබිං, ෂුවාං ආර්යාව (庄姬) ලෙස
ෂාඕ ෂුවෝගේ බිරිඳ සහ ලිං ආදිපාදවරයාගේ සොයුරියයි
හුවාං ෂියාඕමිං, හන් ජුඒ (韩厥) ලෙස
ටුවෑන් ගුගේ සහායකයායි
බාඕ ගුවෝඅන්, ෂාඕ දුන් (赵盾) ලෙස
අමාත්‍යවරයායි
පෙං බෝ, ජින්හි ලිං ආදිපාද (晋灵公) ලෙස
ජින්හි පාලකයායි
ලි දොංෂුවේ, ටිමි මිං (提弥明) ලෙස
ෂාඕ දුන්ගේ ආරක්ෂකයායි
ෂාඕ වෙන්හාඕ, ෂාඕ වු (赵武)
ෂාඕ පවුලේ අනාථ දරුවායි
වං හන්, ළමා ෂාඕ වු ලෙස
 හායි ක්විං, චෙං යිංගේ බිරිඳ ලෙස

මූලාශ්‍ර

බාහිර සබැඳි
 
  සැක්‍රිෆයිස්ට Sina
comහි ඇති ගිණුම

2010 චිත්‍රපට
චීන චිත්‍රපට
මැන්ඩරින්-භාෂා චිත්‍රපට
ෂොවු රාජවංශය පසුබිමෙහි නිර්මාණය වූ චිත්‍රපට
චෙන් කායිජ් විසින් අධ්‍යක්ෂණය කළ චිත්‍රපට
කන්ස්පිරසි ඉන් ද කෝට් (
සෝල්'හි ශෝක ගීතය) යනුවෙන් හැඳින්වෙන්නේ 2007දී විකාශය වූ දකුණු කොරියානු ඓතිහාසික රූපවාහිනී කතාමාලාවකි
මෙය විකාශය වූයේ KBS2 නාළිකාවෙනි
අභිරහස් ත්‍රාසජනක කතාමාලාවක් වන මෙමගින්, ජොසොන් රාජවංශයේ අවසාන දිනවල, එනම් ජාතිය කෙරෙහි බටහිර ආභාසය ශීඝ්‍රයෙන් වැඩි වූ සමයේ කොරියාවේ අගනුවර ලෙස පැවති හන්සොං නගරයේ සිදු වූ මිනීමරුමක් පිළිබඳ අභිරහසක් නිරූපණය වේ
නවක නළු නිළි පිරිසක් විසින් ප්‍රධාන චරිත නිරූපණය ‍කරන මෙම කන්ස්පිරසි ඉන් ද කෝට් කතාමාලාව තුළින් මහජනයාගේ අයිතීන් සහ ආයතනික ප්‍රතිසංස්කරණ වෙනුවෙන් සටන් වැදි ජොසොන් රාජවංශයේ සුප්‍රකට 22වන රජු වූ ජොංජෝ රජුගේ සමයේ විසූ තරුණ චින්තකයින් සිව් දෙනකුගේ කථාව ගෙත්තම් වෙයි
මෙම කතාමාලාව 6.00%ක (5.1% අවම - 7.5% උපරිම) තරම් පහළ සාමාන්‍ය ප්‍රේක්ෂක ප්‍රතිශතයක් හිමි කරගත්ත ද, එහි ඇති උසස් ගුණාත්මකභාවය සහ කලා අධ්‍යක්ෂණය වෙනුවෙන් එය විශේෂ පැසසුමට ලක් විය
කථා පුවත
බරපතල මිනීමැරුම් සිද්ධියක් විමර්ශනය කරන අතරතුර, රහස් පරීක්ෂක පාක් සං-ක්‍යු (ජින් යි-හන්) ජාවාරම්කරුවකු සතුව තිබී වල් බෙරි විශේෂයක් සොයා ගනියි‍
මේ සුවඳ රහිත, පැහැයක් නොමැති බෙරි විශේෂය එම මිනීමැරුම පසුපස ඇති අභිරහස විසඳීමට උපකාරී වේ යැයි ඔහු සැක කරයි
මේ අතර, ප්‍රධාන ව්‍යාපාරිකයකු වන යැං මන්-ඕ (ලී චුන්-හී) සිය බලය සහ ආධිත්‍යය පුළුල් කරගැනීමට සිතා සිය ප්‍රතිවාදියා වූ හොං ව නීති විරෝධී ක්‍රියාවන්හි යෙදෙන බවට විමර්ශන අංශය වෙත හසු කරයි
මන් මඳ කලකට වෙළඳපොල භූමියේ තිබූ තවත් මළ සිරුරක් හමු වීමෙන් පසු, හන්සොං නගරය නැවත වරක් බියෙන් ත්‍රස්ත වේ
පාක් රහස් පරීක්ෂක සැක කරන්නේ අපරාධකරුවා විසින් වල් බෙරි භාවිතා කර මෙම මිනීමැරුම් සිදු කරන බවයි. නමුත් ඔහු මෙම ගැටලුව විසඳීමට උත්සාහ දරන විට පෙනී යන්නේ මතුපිටින් පෙනෙනවාට වඩා වැඩි දෙයක් මේ සිදුවීම් තුළ ගැබ්ව ඇති බවයි.

පසුකාලීන ජොසොන් රාජවංශ යුගයේ, දේශපාලන සහ සමාජයීය වශයෙන් අවුල් සහගත තත්ත්වයක පැවති කාලයේ මෙම කතාමාලාවේ ප්‍රධාන චරිත ත්‍රිත්වය "යහපත් දිවිය" යනු කුමක්දැයි මොනවට පෙන්වා දෙයි
මෙකල ප්‍රගතිශීලී චින්තන සහ කො‍න්ෆියුසියානු සමාජයීය ප්‍රතිසංස්කරණ ව්‍යාපාරය හෙවත් "සිල්හක්" ව්‍යාපාරය ක්විං රාජවංශයේ සිට ජොසොන් රාජ්‍යය වෙත ව්‍යාප්ත වේ
එසේම වසර 400ක් පමණ පැරණි ජොසොන් රාජවංශය ක්‍රම ක්‍රමයෙන් සිය භූමිය අහමි වීමේ තර්ජනයට ද මුහුණ පාමින් තිබෙන යුගයකි, මෙය
16වන සියවසේ ඇති වූ ජපන් ආක්‍රමණ සහ මැංචු යුද්ධ හේතුවෙන් රාජ්‍යය බාහිර සහ අභ්‍යන්තර වෙනස්වීම් වලට මුහුණදීමට සූදනාම් නොවී ය
බලවත් ප්‍රතිසංස්කරණ ක්‍රියාත්මක කොට සිය අධිකාරී බලය ශක්තිමත් කොට, ආමූලික මට්ටමේ ජනතාවගේ ජීවන තත්ත්වය වැඩිදියුණු කිරීමටත් රජු අපේක්ෂා කළේ ය
නමුත් ගතානුගතික මතධාරී වංශවතුන්ගෙන් එය නිරතුරුවම බාධා එල්ල විය
චරිත
පාක් සං-ක්‍යු
වංශවතකුට සහ සේවිකාවක උපන් පුත්‍රයකු වන සං-ක්‍යු සිය හදවත දැඩිව සංවෘතව තබා ගන්නේ සිය සැක සහිත සමාජ තත්ත්වය හේතුවෙන් ඇති වන අපවාද සහ වේදනාවන්ගෙන් දුරස් වීමටයි
ඔහුට ඇති එකම අස්වැසිල්ල ඔහු මුළු හදින්ම ප්‍රේම කරන ලී නා-යොං නැමැති කාන්තාවයි. ඔහු ඇගේ පවුලේ නිවසේ නිරතුරු ගැවසෙන අතර, එහිදී ඔහුට සිල්හක් පිළිබඳ දැනගන්නට ලැබෙයි
නා-යොංගේ නිර්දේශය මත ඔහු අධ්‍යයන කටයුතු සඳහා චීනය වෙත ගමන් කරයි
වසර සතරකට පසු ඔහු නැවත පැමිණෙන විට, කුමන්ත්‍රණ චෝදනා හේතුවෙන් නා-යොංගේ පවුල පිටුවහල් කොට ඇති බව දැනගන්නට ලැබෙයි
උසස් නිලයැති රාජ්‍ය තනතුරක් ලබාගෙන නා-යොංව සොයයාමට අදහස් කරන ඔහු, රාජ්‍ය සේවා විභාගයට අයදුම් කරයි
නමුත් බලාපොරොත්තු රහිත තත්ත්වයට පත්වන ඔහුට සිල්හක් පිළිබඳ කලකිරීමක් ඇති වේ
ලී නා-යොං
ලී චම්-පන්ගේ එකම දියණියයි
නා-යොං සතුව ඉහළ අරමුණක් සහ ශක්තිමත් අපේක්ෂාවන් ඇත
සිය පියාගේ ප්‍රගතිශීලී චින්තනයට ස්තුතිවන්ත වන්නට ඇයට සිය පවුලේ සේවකයින්හට කියවන්නට උගන්වන්නට හැකි වේ
සමාජය යම් දිනෙක වෙනස් වන බව ඇය විශ්වාස කරයි
ඇය අවසානයේ සං-ක්‍යු සමග ප්‍රේමයෙන් බැ‍ඳෙයි
විශාල ධනවතකු සහ උසස් නිලධාරියකු වූ යැං මන්-හෝව ප්‍රතික්ෂේප කරන ඇය, සං-ක්‍යුහට චීණයට ගොස් ඉගෙනීමට දිරිමත් කරයි
ඔහුගේ බිරිඳ වීමට අදහස් කරන ඇය, ඔහු පැමිණෙන විට ඔහුගේ දරුවන්ගේ මව බවට පත් වේ
ඇගේ පියා කුමන්ත්‍රණ චෝදනාවකට හසු වීමත්, පිටුවහල් කිරීමෙන් පසු ඇගේ මව මියයාමත් හේතුවෙන් ඇගේ ජීවිතය ශෝකජනක එකක් බවට පත් වේ
තවත් වේදනා විඳ දරාගැනීමට අපොහොසත් වන ඇය, හ්වං ජිප්-සා සමග අගනුවර වෙත යයි
ඔහු ඇයට කටු චිකිත්සාව සහ ඖෂධ භාවිතය උගන්වයි. සිත දැඩි කරගන්නා නා-යොං සිය දෙමව්පියන්ගෙන් ඝාතකයන්ගෙන් පළිගන්නට අදහස් කරයි
යැං මන්-ඕ
සිය පියා මෙන් වංශවතුන්ට හිස නැමීමට අකමැති වන මන්-ඕ, ලී චම්-පන්ගේ නිවසින් පිටව යන්නේ වංශවතුන්ටත් වඩා ඉහළ තත්ත්වයක් උදා කරගැනීමේ අපේක්ෂාවෙනි
සල්ජුග්යේ නැමැති කැරැලි කණ්ඩායම එකතු වන ඔහු, වංශවතුන් නෙරපා තමන් වැනි මිනිසුන්ට මඟ පාදා ගනියි
ඔහු මඳ කලකින්ම එහි නායකයා බවට පත්වන නමුත්, ‍දැවැන්ත මැඬලීම් හමුවේ කණ්ඩායම වෙන් වී යයි
සිය ඉදිරි පියවර පිළිබඳ සිතා බැලීමට මන්-ඕ ලී චම්-පන්ගේ නිවසට යළි පැමිණෙයි
චම්-පන් මේන නොව ඔහුව උනුසුම්ව පිළිගන්නා නා-යොංගෙන් ප්‍රගතිශීලී චින්තනය ඉගෙනගන්නා ඔහු, බලය උපයා ගැනීමට ආයුධ අවශ්‍ය නොවන බවත්, ඒ සඳහා අවශ්‍ය ධනය බවත් වටහා ගනියි
දේශපාලනික අදාළත්වය
දේශපාලන තේමාවක් රැගත් මෙම රූපවාහිනී කතාමාලාව විකාශය ඇරඹුණේ 2007 ජනාධිපතිවරණ ව්‍යාපාරයේ උච්චස්ථානයේ දී ය
මේ හේතුවෙන් ප්‍රේක්ෂකයෝ මෙහි එන ජොංජෝ රජුගේ පරමාදර්ශී පාලන තන්ත්‍රය වත්මනට ගලපා ගන්නට උත්සාහ දැරූහ
චරිත නිරූපණය
ජින් යි-හන්, පාක් සං-ක්‍යු ලෙස
කිම් හා-ඉයුන්, ළී නා-යොං ලෙස
ලී චුන්-හී, යැං මන්-ඕ ලෙස
ආන් නේ-සං, ජොංජෝ රජු ලෙස
ජුං ඒ-රි, මව් බිසව (දේබි) ලෙස
දෝ ජි-වොන්, වොල්හ්යාං ලෙස
කිම් ඉයුං-සූ, පාක් ඉන්-බින් ලෙස
හන් ජුං-සූ, සියෝ ජූ-පිල් ලෙස
පාක් සුන්-යොං, ජෝ ආර්යාව (සං-ගූං) ලෙස
කිම් ගි-හ්‍යුන්, ෂිම් මින්-ගු ලෙස
නම් ඉල්-වූ, චේ ස්‍යුං-හ්වන් ලෙස
ජං හ්‍යුන්-සුං, ලී ජේ-හන් ලෙස
කිම් මියුං-සූ, සේවක පාක් ලෙස
ජොන් හ්‍යුන්, සේවා අමාත්‍ය ලෙස
පාක් සු-හ්‍යුන්, චෝයි ඉල්-වූ ලෙස
බේ සුං-වූ, කං දෝ-සුල් ලෙස 
ජෝ සුං-ඉල්, චෝ සං-චොන් ලෙස
පාක් චුල්-මින්, අගනුවර විමර්ශන අංශයේ සෙන්පතියා ලෙස
ලී මි-ජි, ඉයොම් ආර්යාව ලෙස
ලී සොං, ලී චම්-පන් ලෙස
නා-යොංගේ පියා
කිම් යොං-ඒ, හන් ආර්යාව (සං-ගූං) ලෙස
සා හ්‍යුන්-ජින්, පාක් ආර්යාව (සං-ගූං) ලෙස
කිම් ක්‍යුං-ර්යොං, හන් දෝ-හී ලෙස
ජොන් ඉල්-බොම්, ෂින් සුං-දූ ලෙස
ගෝ ඉන්-බොම්, කං ග්‍යුක්-සූ ලෙස
කිම් මියුං-ගූක්, හොං හෙං-සූ ලෙස
පාක් පල්-යොං, හොං මන්-කි ලෙස
ලී දේ-රෝ, නෝ ගෙක්-ජූ ලෙස
ජුං ජින්, කං ජේ-සූන් ලෙස
ජුං ජින්-ගක්, චෝයි උයි-වොන් ලෙස
කිම් හී-ර්යුං, නා-යොංගේ මව ලෙස

මූලාශ්‍ර

බාහිර සබැඳි
කන්ස්පිරසි ඉන් ද කෝට් නිල KBS වෙබ්අඩවිය 
කන්ස්පිරසි ඉන් ද කෝට් සඳහා කොරියන් මූවී ඩේටාබේස්හි ඇති ගිණුම

කොරියානු විකාශන පද්ධතියේ රූපවාහිනී නාට්‍ය
කොරියානු-භාෂා රූපවාහිනී වැඩසටහන්කරණය
2000 දශකයේ දකුණු කොරියානු රූපවාහිනී කතාමාලා
2007 දකුණු කොරියානු රූපවාහිනී කතාමාලා ඇරඹීම්
2007 දකුණු කොරියානු රූපවාහිනී කතාමාලා අවසන් වීම්
ජොසොන් රාජවංශය පසුබිමෙහි නිර්මාණය වූ රූපවාහිනී කතාමාලා
දකුණු කොරියානු රූපවාහිනී ප්‍රේම කතාමාලා
ඓතිහාසික රූපවාහිනී කතාමාලා
අභිරහස් රූපවාහිනී කතාමාලා
රූපවාහිනී කතාමාලා
ද ප්‍රින්සස්' මෑන් () යනු 2011දී විකාශය වූ දකුණු කොරියානු රූපවාහිනී කතාමාලාවකි
මෙහි ප්‍රධාන චරිත නිරූපණය කරන්නේ පාක් සි-හූ, මූන් චේ-වොන්, කිම් යොං-චොල්, සොං ජොං-හෝ, හොං සූ-හ්‍යුන්, සහ ලී සූන්-ජේ විසිනි
කාලාන්තර නාට්‍යයක් වන මෙමගින් සේජෝ රජුගේ දියණිය සහ සේජෝ දේශපාලන ප්‍රතිවාදියා වූ කිම් ජොං-සෝගේ පුත්‍රයා අතර පැවති තහනම් ප්‍රේමය නිරූපණය වේ
KBS2 නාළිකාව ඔස්සේ 2011 ජූලි 20 දින සිට ඔක්තෝබර් 6 දක්වා විකාශය වූ මෙය බදාදා සහ බ්‍රහස්පතින්දා දිනවල 21
කථා පුවත
සුයාං ප්‍රධාන කුමරු සිය සොහොයුරා වන මුන්ජොං රජුගේ විශ්වාසවන්ත අග්‍රාමාත්‍යවරයා වූ කිම් ජොං-සෝගේ පවුල සමග සම්බන්ධතා ගොඩනගා ගැනීමට උත්සාහ දරයි
ඔහු සිය වැඩිමහල් දියණිය වූ සේ-ර්යුං සහ ජොං-සෝගේ පුත් කිම් ස්‍යුං-යූ අතර විවාහය සිදු කිරීමට යෝජනා කරයි
මේ පිළිබඳ අසා සිය අනාගත සැමියා පිළිබඳ සේ-ර්යුංගේ කුතුහලය වැඩි වේ
කිම් ස්‍යුං-යූ තම නෑනණ්ඩිය වන ක්‍යුංහ්යේ කුමරියගේ නව ගුරුවරයා ලෙස පත්කොට ඇති බව දැනගන්නා සේ-ර්යුං ඇය සමග ස්ථානය මාරු කරගැනීමට ‍ඉල්ලා සිටියි
එවිට ඇයට සිය අනාගත සැමියාව හොඳින් දැකබලා ගත හැකි වේ
ඔහු දැඩි ස්ත්‍රී ලෝලියකු බව අසා ඇයට ඇතිවන්නේ ප්‍රසන්න හැඟීමක් නොවේ
පසුව, ඇය අසකු පැදවීමේ සිය ආශාව ඉටු කරගන්නට උත්සාහ දරන විට, ඇගේ අශ්වයා දිවයන අතර ඇයව අසු පිටින් ප්‍රපාතයකට ඇද වැටෙන්නට යාමේ දී ස්‍යුං-යූ පැමිණ ඇයව බේරා ගනියි
මේ අතර, සුයාං කුමරු සිහසුන අත් කරගැනීමට ආශා කරන බව වටහා ගන්නා කිම් ජොං-සෝ මෙම ‍විවාහ යෝජනාව දැඩිව ප්‍රතික්ෂේප කරන අතර, ඔහු මුන්ජොං රජුට තවත් හිතවත් වේ
දක්ෂ ගුරුවරයකු වන ස්‍යුං-යූ දැක විස්මයට පත් වන මුන්ජොං රජු ඔහුව සිය බෑනා කරගැනීමට අදහස් කරයි
එවිටි ස්‍යුං-යූට කිරුළහිමි කුමරුන්ව රැකගත හැකි වනු ඇත
ඔහු ස්‍යුං-යූව වල්ලභ කුමරුන් ලෙස තෝරා ගත් බව නිවේදනය කරයි
සේ-ර්යුං යනු කුමරිය යැයි සිතා සිටින ස්‍යුං-යූ මෙම තීරණයට කැමති වන්නේ ඔහු තුළ ඇය කෙරෙහි සිතිවිල දළුළමින් තිබූ නිසායි
ඇයට සිය හුදකලා දිවියෙන් මිදීමට උපකාර කිරීමට සිතා ස්‍යුං-යූ ඇයට අසු පදවන අයුරු උගන්වයි. මේ දෙදෙනාගේ ප්‍රීතිමත් කාලයට බාධා කරමින් කිම් ජොං-සෝගෙන් පලිගනු පිණිස සුයාං කුමරු විසින් ස්‍යුං-යූ ව ඝාතනය කරනු පිණිස ඝාතකයන් එවනු බවයි. ස්‍යුං-යූට තුවාල සිදු වන අතර, ඔහුව ආරක්ෂා කිරීමට සේ-ර්යුං සිය දිවිය අනතුරේ හෙළයි
ටම් වන විට අගනුවර පරීක්ෂක අංශයේ ප්‍රධාන විනිසුරුවරයා වූ ෂින් ම්යොන් මෙතැනින් ගමන් කරන අතර, ඔහු මේ දෙදෙනාව ගලවා ගනියි
ෂින් ම්යොන් ස්‍යුං-යූගේ හොඳම මිතුරා බවට පත් වේ
දැඩි නීතිරීති සහිත වංශවත් පවුලක උපන් ජුං ජොං ද ස්‍යුං-යූගේ මිතුරකු බවට පත් වේ
මේ අතර මාලිගයෙන් පිටත ස්‍යුං-යූ සහ සේ-ර්යුං නැවත වරක් රහසේ මුණගැසෙති
සිය මිතුරා සේ-ර්යුං හට ප්‍රේම කරන බව ෂින් ම්යොන් දැන සිටිය ද, ඔහුගේ සිත ද මේ නිර්භීත රූමත් තරුණිය කෙරෙහි ඇදී ගියේ ය
සුයාං කුමරු, ෂින් ම්යොන්ගේ වංශාධිපති පියාගේ සහාය ලබාගැනීම සඳහා සේ-ර්යුංගේ විවාහය ඔහු සමග තීන්දු කරයි
ස්‍යුං-යූ කුමරියගේ සැමියා ලෙස තේරී ඇති බව අසා සේ-ර්යුං කම්පාවට පත් වෙයි
ස්‍යුං-යූ සමග විවාහ වීමේ දේශපාලනික අවශ්‍යතාව වටහාගෙන සිටි ඇගේ නෑනණ්ඩිය වූ ක්‍යුංහ්යේ කුමරිය සේ-ර්යුංට නැවත ස්‍යුං-යූව හමුනොවන ලෙස පවසයි
කුමරිය ඔවුන් දෙදෙනා ප්‍රේමයෙන් බැඳී සිටිතැයි සතීම එයට හේතුවයි. මේ අතර ස්‍යුං-යූ සහ සේ-ර්යුං නැවත වරක් මාලිගයෙන් පිටත මුණගැසෙති
කෙසේනමුත් ඔවුන්ව සුයාංගේ ඔත්තුකරුවන්ගේ නෙත ගැටෙයි
ස්‍යූං-යූ, සේ-ර්යුංට ලිපියක් ලියන අතර, එය සැබෑ කුමරිය වෙත ලබා දෙයි
සිය අණට විරුද්ධව ඔවුන් නැවත මුණගැසී ඇති බව වටහා ගන්නා ක්‍යුංහ්යේ කුමරිය කෝපයට පත් වේ
ඊළඟ පාඩම් වාරයේ සේ-ර්යුංව කුටියක සිරකරන ඇය මේ රැවටීම හෙළි කිරීමට සේ-ර්යුං වෙනුවට සිය ස්ථානයේ පෙනී සිටියි
කෙසේනමුත්, ඇය මාලිග පාලිකාවක් කැඳවා එතැන රැඳවීමෙන් සේ-ර්යුංගේ අනන්‍යතාවය සඟවයි.

ක්‍යුංහ්යේ කුමරිය විසින් ඉවත ලන ලද ලිපිය සුයාං කුමරුගේ අතට පත් වේ
මේ ලිපිය යොදාගෙන කුමරියව මාලිගයෙන් පිටත මුණගැසුණු ස්‍යුං-යූ, කුමරියගේ වල්ලභයා ලෙස තේරීමට නුසුදුසු බව සුයාං පවසයි
ප්‍රශ්න කිරීමේ දී, ස්‍යුං-යූ පවසන්නේ තමන් කුමරියව පිටත දී මුණ නොගැසුණු බවයිත නමුත් ඔහු සේ-ර්යුං පිළිබඳව ද නොපවසයි
ස්‍යුං-යූගේ දිවියට ඇති තර්ජනය වටහා ගන්නා සේ-ර්යුං, ස්‍යුං-යූ වෙනුවෙන් මැදිහත් වනමෙන් ක්‍යුංහ්යේ කුමරියගෙන් ඉල්ලයි
ඇය මැදිහත් වුවද, ස්‍යුං-යූගේ වරදට මරණ දඬුවම නියම කෙරෙයි
මේ අතර සේ-ර්යුං රහසේම සිර මැදිරිය වෙත ගොස් ස්‍යුං-යූ මුණගැසෙන බව සුයාං දැනගනියි
ඔවුන් දෙදෙනාගේ සමීප බව අසා ඔහු බියට පත් වේ
ස්‍යුං-යූ, සේ-ර්ජුං යනු කවුරුන්දැයි නිවැරදිව නොදත් හෙයින්, ඇය කිසිදින ස්‍යුං-යූව හමු නොවී ඇගේ අනන්‍යතාව හෙළි නොකරන්නේ නම් තමන් ස්‍යුං-යූගේ දිවි බේරාගන්නා බව සුයාං පවසයි
මේ අතර සිය ුපත්‍රයාව බේරා ගැනීම පිණිස කිම් ජොං-සෝ සුයාංට සහාය වන අතර, සිය උප අග්‍රාමාත්‍ය තනතුරෙන් ඉල්ලා අස්වීමට ද සූදානම් ය
ස්‍යුං-යූගේ දඬුවම තාවකාලික පිටුවහල් කිරීමක් ලෙස වෙනස් කෙරෙයි
ස්‍යුං-යූ වෙනුවට ‍ජුං ජොං කුමරියගේ වල්ලභයා සඳහා තෝරා ගැනෙයි
ඔහු කුමරිය දැක වසඟ වන නමුත්, කුමරිය ඔහුව අප්‍රිය කරයි
සේ-ර්යුං සහ ක්‍යුංහ්යේ කුමරිය අතර මිත්‍රත්වය ද පළුදු වන්නේ කුමරිය විසින් සිය නෑනණ්ඩියට දෝෂාරෝපණය කිරීම හේතුවෙනි
සිය දියණියගේ විවාහය දිනයේ මුන්ජොං රජු රෝගාතුරව ඇද වැටෙන අතර, ඔහුගේ සෞඛ්‍ය තත්ත්වය ක්‍රමයෙන් පිරිහෙන්නට වෙයි
ස්‍යුං-යූගේ සොයුරා රජුට සහාය වීමට සිය පියාට උදව් කිරීමට ස්‍යුං-යූව නැවත කැඳවයි. ස්‍යුං-යූ, සේ-ර්යුං හමුවීමට ඇය වෙත දිවගිය ද ඔවුන් දෙදෙනා අතර බැඳීම ඇය අත්හැර දමා ඇති සෙයක් දිස් වේ
ජුං ජොං යනු ස්‍යුං-යූගේ මිතුරා බව අසා සේ-ර්යුං සහ කුමරිය නැවත හිතවත් වන අතර, ඔවුහු නැවත මුණගැසෙති
සිය සිතිවිලි සඟවා තබා ගැනීම තවදුරටත් අපහසු බව වටහා ගන්නා ස්‍යුං-යූ අවසානයේ සේ-ර්යුංට සිය ප්‍රේමය ප්‍රකාශ කරයි
නමුත් එම අවස්ථාවේම මුන්ජොං රජු මිය යයි
සුයාං සහ ඔහුගේ පාක්ෂිකයන් කිරුළහිමි කුමරුව පාලනය කරති
කෙසේනමුත් මියගිය රජු විසින් සිය පුත්‍රයාව සුයාං කුමරුගේ කුමන්ත්‍රණවලින් බේරා ගැනීමට පවරා තිබූ කිම් ජොං-සෝ ඔවුනට දැඩිව බාධා පමුණුවයි. කෝපයට පත්වන සුයාං, කිම් ‍ජොං-සෝව මරාදැමීමට අදහස් කරයි
සේ-ර්යුං සහ ස්‍යුං-යූ නැවත ප්‍රීතියෙන් යුතුව එක් වන විට, සුයාං කුමරු කිම් ස්‍යුං-යූට විරුද්ධව කුමන්ත්‍රණයක් සැලසුම් කරයි
පමාවී මේ පිළිබඳදැනගන්නා සේ-ර්යුං මේ පිළිබඳ ඔහුට සහ ඔහුගේ පවුලේ සාමාජිකයන්ට දන්වන්නට උත්සාහ කළ ද, ඇගේ දෙමව්පියන් ඊට බාධා කරයි
ෂින් මියොන්ගේ සහාය ලබන සුයාං සිය ප්‍රතිවාදීන් මරා දමයි
මේ අතර ස්‍යුං-යූගේ පියා සහ සොහොයුරා ද වේ
ස්‍යුං-යූ මියගිය බව සිතන ෂින් මියොන් ස්‍යුං-යූව මරාදැමීමට පිටත් වන මිනිසාව වළකයි
ස්‍යුං-යූ තවමත් ජීවත් වන බව ෂින් මියොන් වටහා ගෙන ඔහුව මරා දැමීමට තැත් කළ ද, ඔහුට එය කළ නොහකි ය
ස්‍යුං-යූට ඔහුගේ දිවි ගලවා ගැනීමට අවස්ථාව සලසමින් ඔහු පලා යයි
අවදි වී නගරය වෙත ඇවිද යන ස්‍යුං-යූ සිය පියාගේ හිස ගසා දමා ඇති බව දැනගනියි
සිය හොඳම මිතුරාගේ ද්‍රෝහී වීමෙන් කෝපයට පත් වන ඔහු සුයාංව මරා දැමීමට උත්සාහ ගනියි
නමුත් සුයාං යනු සේ-ර්යුංගේ පියා බව අසා ඔහු විස්මයට පත් වේ
ස්‍යුං-යූට මරණ දඬවම නියම වේ
නමුත් අවසන් මොහොතේ කිරුළහිමි කුමරුගේ නියමයෙන් ඔහුගේ සහ සුයාංගේ සෙසු විරුද්ධවාදීන්ගේ දිවි බේරා කංග්හ්වා දූපත වෙත පිටුවහල් කෙරෙයි
සිර මැදිරියේ දී සේ-ර්යුං, ස්‍යුං-යූව මුණගැසුණ ද, ඔහු කෝපයට පත් වේ
සිය අනන්‍යතාවය පිළිගන්නා සේ-ර්යුං තමන්ව විනාශ කිරීමටවත් ඔහුට ජීවත් වන ලෙස පවසයි
කංග්හ්වා දූපත වෙත යාත්‍රා කිරීමේ දී සිරකරුවන් රැගත් නැව ගිලෙන්නට පටන් ගනියි
ඉන් සුයාංගේ සියලු සතුරන් මියයයි
නමුත් ජොං සොක්-ජූ නැමැති මිතුරු සිරකරුවකුගේ සහාය ලබා ස්‍යූං-යූ දිවිගලවා ගෙන නැවත පැමිණෙයි
සොක්-ජූට අයත්ව තිබූ බිං ඔග් ග්වන් නැමැති ගිසෙං නිවහනක ලැගුම් ගන්නා ඔහු සිය පලිගැනීමේ අරමුණ සැලසුම් කරයි
මේ අතර ස්‍යුං-යූගේ නැව මුහුදුබත් වූ බව අසා සේ-ර්යුං වැළපෙයි
එසේවුවද, ඇගේ දෙමව්පියන් ඇගේ විවාහය ෂින් මියොං සමග යෝජනා කරති
සුයාංගෙන් පළිගන්නට සිතා ස්‍යුං-යූ, මංගල දිනයේ සේ-ර්යුංව පැහැර ගනියි
ඇයට දැඩිව කුරිරු වන ඔහු සිය නැව ගිල්වීමට ඇගේ පියාගේ දායකත්වය විස්තර කරයි
සිය ආදරණීය දියණිය බේරා ගන්නට සුයාං පැමිණිය ද ස්‍යුං-යූ ඔහුට ඊතලයකින් විදියි
නමුත් සිය සන්නාහය හේතුවෙන් සුයාං දිවි ගලවා ගනියි
මේ අතර ෂින් මියොන් ස්‍යුං-යූට ඊතල පහර එල්ල කරන නමුත්, එය වැදෙන්නේ සේ-ර්යුං හටයි
ඇගේ පරිත්‍යාගය දැක තැති ගන්නා ‍ස්‍යුං-යූව සොක්-ජෝ සහ ඔහුගේ මිතුරු නෝ-ග්‍යුල් විසින් ඇදගෙන ගොස් බේරාගනියි
ඇගේ පියා විසින් සේ-ර්යුංව නැවත නිවස වෙත ගෙන යයි
තමන් ඇයව පැහැරගත් තැනැත්තාව හීය විදි නමුත් ඇය ඒ මැදට පැනීම පිළිබඳ ෂින් මියොන්ට ඇත්තේ සැකයකි
කෙසේනමුත් ස්‍යුං-යූ මුණගැසීම සහ ඇයව පැහැරගැනීමේ සිදුවීම සේ-ර්යුං තුළ ඇගේ පියා සහ ෂින් මියොන් කෙරෙහි ඇති ආකල්පය වෙනස් කිරීමට සමත් වේ
දැන් ඔවුන් බලය වෙනුවෙන් ඕනෑම දෙයක් සිදුකරන බව ඇය වටහා ගෙන තිබේ